**ATVIRO KONKURSO**

**SPECIALIOSIOS PIRKIMO** **SĄLYGOS (SPS)**

# BENDROSIOS NUOSTATOS

* 1. Vadovaujantis VPĮ 83 straipsnio nuostatomis, Pirkimas atliekamas kitos Perkančiosios organizacijos vardu. Įgaliojusi organizacija – Vilniaus miesto savivaldybės administracija.
  2. Atsižvelgiant į tai, kad Įgaliojusi organizacija yra klasikinio sektoriaus Perkančioji organizacija, Pirkimas vykdomas vadovaujantis VPĮ nuostatomis.
  3. Stebėtojai dalyvauti Komisijos posėdžiuose nėra kviečiami.
  4. Vykdomas skelbiamas tarptautinės vertės pirkimas.
  5. Išankstinis skelbimas apie pirkimą nebuvo skelbiamas.
  6. Pirkimo dokumentai Tiekėjams pateikiami lietuvių kalba.
  7. Pirkimas vykdomas CVP IS priemonėmis*.* Bet kokia informacija, Pirkimo dokumentų paaiškinimai, pranešimai ar kitas Pirkėjo ir Tiekėjų susirašinėjimas vykdomas tik šiomis priemonėmis.
  8. Šio Pirkimo metu nebus vykdomos Derybos.
  9. Tiesioginio atsiskaitymo su Subtiekėjais tvarka nurodyta Sutartyje.
  10. Pirkimas nevykdomas per CPO LT katalogą, nes perkamų darbų CPO LT kataloge nėra.
  11. Šiame Pirkime taikomi žaliojo viešojo pirkimo reikalavimai pagal aktualios redakcijos Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – aprašas), patvirtinto 2011 m. birželio 28 d. LR aplinkos ministro įsakymu Nr. D1-508 4.1 p.:
  12. SPS 5 priede. Rangovo naudojamos statybinės medžiagos: mediena ir jos produktai, dažai, termoizoliacinės medžiagos, gipso plokštės, plytelės, langai, stoglangiai ir išorinės įstiklintos durys (kiek tai aktualu pagal Projektą), turi atitikti minimalius aplinkos apsaugos kriterijus (Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo XIII skyrius „Statybinės medžiagos“) ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“)“;
  13. SPS 6 priede. Reikalaujama, kad perkamiems Darbams tiekėjas taikytų aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais.
  14. Šio Pirkimo metu yra parengtas Sutarties projektas.
  15. Šio Pirkimo metu nebus atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka.
  16. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta SPS 10 priede. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
  17. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, SPS reikalavimus atitinkančiais, subjektais.
  18. Tiekėjas, kuris bus pripažintas laimėtoju, po sutarties pasirašymo atidėjimo termino pabaigos sekančią darbo dieną arba po laimėtojo paskelbimo dienos ne vėliau kaip per 5 (penkias) darbo dienas, jeigu nėra taikomas sutarties pasirašymo atidėjimo terminas, Pirkėjui CVP IS susirašinėjimo priemonėmis turi pateikti darbų kainos skaičiavimą pagrindžiančius dokumentus, t. y. Įkainotų veiklų sąraše nurodytų Darbų grupių (etapų) detalizavimą, nurodant kainas / įkainius.

# PIRKIMO OBJEKTAS

# Pirkimo objektas – Kultūros paskirties pastato - Rotušės, Didžioji g. 31, Vilniuje, kapitalinio remonto ir tvarkybos darbai(toliau tekste – Darbai).

* 1. Pirkimo objektas į Pirkimo objekto dalis neskaidomas, atsižvelgiant į aplinkybes, nurodytas SPS Priede Nr. 7.
  2. Šiame Pirkime neleidžiama pateikti Alternatyvių Pasiūlymų.
  3. Pirkėjas pagal poreikį organizuos susitikimus su Tiekėjais dėl Rotušės, Didžioji g. 31, Vilniuje (toliau tekste - Objektas) apžiūros. Objekto apžiūra bus vykdoma dalyvaujant Pirkėjo atstovui. Tokie susitikimai su Dalyviais bus vykdomi ne vėliau kaip likus 4 darbo dienoms iki Pasiūlymų pateikimo termino pabaigos. Dalyviai, norintys susipažinti su Objektu, CVP IS priemonėmis turi pateikti prašymą, nurodydami pageidaujamą susitikimo laiką. Pirkėjas turi teisę su Dalyviu suderinti kitą, nei jo prašyme nurodytą, susitikimo laiką.

# KANDIDATŲ PAŠALINIMO PAGRINDŲ, KVALIFIKACIJOS REIKALAVIMŲ TIKRINIMAS

* 1. Tiekėjas, taip pat visi ūkio subjektų grupės nariai, jei pasiūlymą teikia ūkio subjektų grupė, kaip pirminį įrodymą pateikia užpildytą ir pasirašytą Europos bendrąjį viešojo pirkimo dokumentą (EBVPD, SPS priedas Nr. 2) espd.reply.xml arba pdf formatu, patvirtinantį jo atitikimą keliamiems Kvalifikacijos reikalavimams, Pašalinimo pagrindų nebuvimą. Kvalifikacijos reikalavimai, Pašalinimo pagrindai ir kiti reikalavimai pateikiami SPS priede Nr. 3.
  2. Jeigu Tiekėjas remiasi Ūkio subjektų pajėgumais, Tiekėjas turi pateikti Ūkio subjektų užpildytą ir pasirašytą EBVPD (SPS priedas Nr. 2), espd.reply.xml arba pdf formatu, patvirtinantį Ūkio subjekto Pašalinimo pagrindų nebuvimą ir, jei taikoma, atitikimą Kvalifikaciniams reikalavimams.
  3. Jeigu Tiekėjas ar jo Ūkio subjektas negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba oficialia Tiekėjo (Ūkio subjekto) deklaracija, jeigu jo šalyse nenaudojama priesaikos deklaracija. Oficiali Tiekėjo (Ūkio subjekto) deklaracija turi būti patvirtinta valstybės narės ar Tiekėjo (Ūkio subjekto) kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
  4. Jeigu reikalaujama išsilavinimo, profesinės kvalifikacijos ar profesinės patirties, turėti specialų leidimą ar būti tam tikrų organizacijų nariu arba turėti profesinės civilinės atsakomybės draudimą, Tiekėjas gali remtis Ūkio subjektų pajėgumais tik tuo atveju, jeigu tie Ūkio subjektai patys suteiks paslaugas, atliks darbus, kuriems reikia jų turimų pajėgumų, kaip nurodoma VPĮ 49 str. 2 d.
  5. Kai Tiekėjas remiasi Ūkio subjektų pajėgumais dėl Pirkimo dokumentuose nustatytų ekonominio ir finansinio pajėgumo reikalavimų, taikomos BPS 5.21 punkto nuostatos.
  6. Jei norminiai teisės aktai numato imperatyvius reikalavimus dėl teisės verstis veikla, tačiau tokie reikalavimai Pirkimo dokumentuose nebuvo numatyti, Tiekėjas užtikrina, kad Sutartį vykdys tik tokią teisę turintys asmenys ir įsipareigoja pateikti Pirkėjui tai pagrindžiančius dokumentus iki atitinkamų veiklų vykdymo pradžios.

# REIKALAVIMAI PASIŪLYMŲ PATEIKIMUI

* 1. Pasiūlymą reikia pateiktiCVP IS priemonėmis į elektroninę pasiūlymo dėžutę, ne vėliau kaip iki termino, nurodyto CVP IS ir skelbime apie pirkimą, išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama CVP IS ir patikslintame skelbime vadovaujantis BPS 13 skyriuje nustatyta tvarka.
  2. **Pasiūlyme Tiekėjas turi pateikti:**
     1. užpildytą, pasirašytą ir nuskenuotą (išskyrus tuos atvejus, kai pasirašoma elektroniniu parašu) Pasiūlymo formą (su priedais);
     2. užpildytą ir pasirašytą EBVPD;
     3. jungtinės veiklos sutarties kopiją, jei vieną Pasiūlymą pateikia jungtinei veiklai susivienijusių Tiekėjų grupė;
     4. jei Pasiūlymo dokumentus ir (ar) Pasiūlymą pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[[1]](#footnote-2);
     5. dokumentai, įrodantys, kad ūkio subjekto ir/ ar kvazisubtiekėjo, kurio pajėgumais tiekėjas remiasi, ištekliai jam bus prieinami per visą sutartinių įsipareigojimų vykdymo laikotarpį. Tokiais įrodymais gali būti dvišaliai ‒ Tiekėjų ir Ūkio subjektų ir/ar kvazisubtiekėjų pasirašyti dokumentai: preliminarios sutartys arba ketinimų protokolai, arba kiti lygiaverčiai dokumentai
     6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime.
     7. užpildytą įkainotų veiklų sąrašą .xlsx formatu (pasiūlymo formos priedas Nr. 3).
     8. deklaraciją dėl nacionalinio saugumo (10 priedas).
     9. deklaraciją dėl sankcijų (11 priedas).
  3. Esant neatitikimams tarp Pasiūlymo formoje ir kituose Dalyvio kartu su Pasiūlymu pateiktuose dokumentuose nurodytos Dalyvio siūlomos Pasiūlymo kainos, galutine Pasiūlymo kaina yra laikoma Pasiūlymo formoje nurodyta kaina.
  4. Pirkėjas, gavęs Pasiūlymą kitomis nei SPS 4.1. punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.
  5. Pasiūlymas turi būti pateikiamas lietuvių kalba. Sertifikatai, atestatai bei kiti kompetentingų institucijų išduoti oficialūs dokumentai bei siūlomos įrangos oficialūs aprašymai gali būti pateikti lietuvių, anglų arba rusų kalba. Jeigu Pirkėjui kyla abejonių dėl informacijos tinkamumo, tikslumo ar aiškumo anglų arba rusų kalba išduotuose ir Pirkėjui pateiktuose sertifikatuose, atestatuose bei kituose kompetentingų institucijų išduotuose dokumentuose bei siūlomos įrangos aprašymuose, Pirkėjo atskiru reikalavimu ne vėliau kaip per 3 (tris) darbo dienas (esant pagrįstam Tiekėjo prašymui, tokį terminą Pirkėjas gali pratęsti) Tiekėjas turės pateikti nurodyto dokumento oficialų vertimą į lietuvių kalbą. Jeigu sertifikatai, atestatai bei kiti kompetentingų institucijų išduoti dokumentai pateikiami ne anglų arba rusų kalba, turi būti pateikiamas oficialus vertimas į lietuvių kalbą.
  6. Pirkėjas laiko, kad pirkimo objektas kelia grėsmę nacionaliniam saugumui, jei tiekėjas atitinka VPĮ 37 straipsnio 9 dalies 1 ir (ar) 2 punkte numatytas sąlygas. Tiekėjai kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją (SPS 11 priedas).  Atsižvelgiant į tai, kad ne pirkimo procedūrų metu, o jau vykdant statybos rangos sutartį, t. y. darbo projekto rengimo metu bus parenkama konkreti montuojama įranga / įrenginiai:
  7. (i) vadovaujantis VPĮ 39 str. 3 d. iš ekonomiškai naudingiausią pasiūlymą pateikusio tiekėjo pirkimo procedūrų metu bus reikalaujama pateikti kitus Pirkimo vykdytojui priimtinus dokumentus, t. y. Pirkimo vykdytojo parengtos formos deklaraciją (SPS 12 priedas);
  8. (ii) iš ekonomiškai naudingiausią pasiūlymą pateikusio tiekėjo, su kuriuo bus sudaryta statybos rangos sutartis, sutarties vykdymo (darbo projekto rengimo) metu bus reikalaujama pateikti vieną ar kelis VPĮ 39 str. 3 d. nurodytus dokumentus. Pažymėtina, kad sutarties vykdymo (darbo projekto rengimo) metu nustačius, kad tiekėjo siūlomos prekės / paslaugos, kurių BVPŽ kodai nurodyti VPĮ 92 str. 13 d. numatytame sąraše, neatitinka VPĮ 37 str. 9 d. reikalavimų, perkančioji organizacija turės teisę vienašališkai nutraukti sutartį pagal VPĮ 90 str. 1 d. 4 p.

# PASIŪLYMŲ NAGRINĖJIMAS IR VERTINIMAS

# Pirkimo dokumentuose nustatytus reikalavimus atitinkantys Pasiūlymai bus vertinami pagal ekonomiškai naudingiausio pasiūlymo vertinimo kriterijų - kainą.

# Šiame Pirkime bus tikrinama neįprastai maža pasiūlyta kaina, vadovaujantis VPĮ 57 straipsnio nuostatomis.

# PASIŪLYMŲ GALIOJIMO UŽTIKRINIMAS

* 1. Tiekėjai kartu su Pasiūlymais turės pateikti Pasiūlymų galiojimo užtikrinimą (banko garantiją arba draudimo bendrovės besąlyginį ir neatšaukiamą laidavimo raštą). Pasiūlymo galiojimo užtikrinimo dydis – ne mažiau kaip 1 proc. tiekėjo pasiūlymo kainos EUR be PVM. Reikalavimai Pasiūlymų galiojimo užtikrinimui nurodyti BPS 9 skyriuje.
  2. Tuo atveju, jei Pasiūlymo galiojimas užtikrinamas pateikiant banko išduotą Pasiūlymo galiojimo užtikrinimo garantiją, tokia garantija turi būti išduota Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje registruoto banko. Jeigu teikiama Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės (EEE) valstybėje neregistruoto tarptautinio banko garantija, bankas turi turėti ne žemesnį nei BBB pagal „Fitch Ratings“ agentūrą (arba „Standard&Poor’s“ arba „Moody’s“ reitingo agentūrų atitikmenį) ilgalaikio skolinimosi reitingą. Reitingą turi atitikti bankas, kuris išdavė garantiją, arba bendrovių grupė, kuriai jis priklauso. Banko garantija teikiama rašytine forma.
  3. Tuo atveju, jei Pasiūlymo galiojimas užtikrinamas pateikiant draudimo bendrovės besąlyginį ir neatšaukiamą laidavimo raštą, toks raštas turi būti išduotas draudimo bendrovės, kuriai suteiktas tarptautinės reitingų agentūros patvirtintas investicinio lygio reitingas yra ne mažesnis už vieną iš išvardytų: BBB pagal agentūros „Standard&Poor’s“; BBB pagal agentūros „Fitch IBCA“; Baa2 pagal agentūros „Moody’s“; B++ agentūros „A.M. Best“. Jeigu draudimo įmonė nėra reitinguota, tai ji bus laikoma priimtina tuo atveju, kai aukščiau minėti reitingai yra suteikti draudimo įmonės pagrindiniam akcininkui, kuriam priklauso ne mažiau kaip 50 procentų draudimo įmonės akcijų.

# SUTARTIES ĮVYKDYMO UŽTIKRINIMAS

7.1. Ne vėliau kaip per 10 (dešimt) darbo dienų nuo Sutarties pasirašymo dienos Laimėjęs Dalyvis pateikia Įgaliojusiai organizacijai Sutarties ir SPS reikalavimus atitinkantį Sutarties įvykdymo užtikrinimą. Reikalavimai Sutarties įvykdymo užtikrinimui nustatyti Sutartyje. Sutarties įvykdymo užtikrinimas turi galioti ne trumpiau, negu galioja pati Sutartis. Sutarties įvykdymo užtikrinimo dydis – 5 proc. nuo Laimėjusio Dalyvio Galutinio pasiūlymo kainos Eur be PVM.

# SUTARTIES KAINA

# Su Laimėjusiu Dalyviu sudaromos Sutarties Pradinės sutarties vertė bus lygi Laimėjusio Dalyvio Pasiūlymo kainai Eur be PVM.

# PRIEDAI

Priedas Nr. 1 – Techninė specifikacija (aiškinamasis raštas).

Priedas Nr. 2 – EBVPD forma pildymui (espd.request.xml).

Priedas Nr. 3 – Tiekėjams keliami reikalavimai: Pašalinimo pagrindai, Kvalifikacijos ir kiti reikalavimai.

Priedas Nr. 4 – Pasiūlymo forma.

Priedas Nr. 5 – Sutarties projektas.

Priedas Nr. 6 – Pirkime keliami žalieji reikalavimai.

Priedas Nr. 7 – Pagrindimas dėl Pirkimo objekto neskaidymo.

Priedas Nr. 8 – Specialistų sąrašas.

Priedas Nr. 9 – Sutarčių sąrašas.

Priedas Nr. 10 – Deklaracija dėl nac. saugumo.

Priedas Nr. 11 – Deklaracija dėl sankcijų.

Priedas Nr. 12 – Atitikties deklaracija.

Rengė: Vitalija Jevaišaitė, tel. nr.+370609 01216, el. paštas vitalija.jevaisaite@vilniausvystymas.lt

1. Pagal LR civilinio kodekso 2.140 straipsnio 1 dalį Juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal LR civilinio kodekso 2.142 straipsnio 1 dalį Įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-2)