Specialiųjų pirkimo sąlygų Priedas Nr. 5

# SUTARTIES PROJEKTAS

**RANGOS DARBŲ PIRKIMO SUTARTIS**

2025 m. \_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_

Vilnius

***(nurodyti juridinio asmens pavadinimą*)**, juridinio asmens kodas *(nurodyti juridinio asmens kodą*), atstovaujama (-as) *(nurodyti atstovaujančio asmens pareigas, vardą, pavardę*), veikiančio (-ios) pagal *(nurodyti, kokio dokumento pagrindu asmuo veikia),* (toliau – **Užsakovas**),

ir

***(nurodyti juridinio asmens pavadinimą*)**, juridinio asmens kodas *(nurodyti juridinio asmens kodą*), atstovaujama (-as) *(nurodyti atstovaujančio asmens pareigas, vardą, pavardę*), veikiančio (-ios) pagal *(nurodyti, kokio dokumento pagrindu asmuo veikia),* (toliau – **Rangovas**) *[Jeigu Pirkimo laimėtojas yra tiekėjų grupė, nurodomi visi tiekėjų grupės partneriai]*,

toliau Užsakovas ir Rangovas kartu vadinami Šalimis, o kiekvienas atskirai – Šalimi,

atsižvelgdami į tai, jog:

1. perkančiosios organizacijos – tinkamai įgaliota UAB „Vilniaus vystymo kompanija“, juridinio asmens kodas 120750163, registruotos buveinės adresas Konstitucijos pr. 3, 09308 Vilnius, veikianti 2024 m. sausio 16 d. sutarties su Vilniaus miesto savivaldybės administracija Nr. A62-29/24 pagrindu ir 2023-06-09 su Vilniaus miesto savivaldybės administracija sudarytos centralizuotų pirkimų paslaugų sutarties Nr. A62-411/23 (2023-Ū-040) pagrindu (toliau – **Įgaliotoji organizacija**), vadovaudamasi Lietuvos Respublikos viešųjų pirkimų įstatymo, kitų teisės aktų nuostatomis, parengė, patvirtino ir *(nurodyti datą*) CVP IS (adresu <https://pirkimai.eviesiejipirkimai.lt>) paskelbė *(nurodyti pirkimo būdą ir pavadinimą*) Nr. *(nurodyti pirkimo numerį*) (toliau – **Pirkimas**);
2. Rangovas pateikė pasiūlymą Pirkime, o Įgaliotoji organizacija, nustatyta tvarka atlikusi Pirkimo procedūras ir įvertinusi visus gautus pasiūlymus, pripažino jį Pirkimo laimėtoju,

Užsakovas iš vienos pusės bei Rangovas iš kitos pusės, ketindami prisiimti sutartinius įsipareigojimus, laisva valia susitarė ir sudarė šią sutartį (toliau – **Sutartis**).

1. **SĄVOKOS IR SUTARTIES AIŠKINIMAS**
   1. **Atliktų darbų aktas** – dokumentas, skirtas Sutarties vykdymo kontrolei užtikrinti bei atsiskaitymams vykdyti.
   2. **Darbai** – visi Sutarties 2.1 punkte nurodyti darbai, kuriuos Rangovas įsipareigoja atlikti pagal Sutartį ir jos sudedamąsias dalis (įskaitant, bet neapsiribojant, Užsakovo pateiktą Techninę specifikaciją (žr. Sutarties 1.29 punktą), Rangovo pateiktą Įkainotų veiklų sąrašą, Šalių suderintą Grafiką), taip pat kiti darbai, kuriuos Rangovas įsipareigoja atlikti, bei paslaugos, kurias Rangovas įsipareigoja suteikti pagal Sutartį ir galiojančių teisės aktų reikalavimus.
   3. **Darbo projektas** – Projekto tąsa, kuriame detalizuojami Projekto sprendiniai ir pagal kurį atliekami Statybos ir Tvarkybos darbai.
   4. **Darbų atlikimo terminas** – laikas, skaičiuojamas nuo Sutarties įsigaliojimo dienos iki dienos, kada turi būti užbaigti visi Sutartyje numatyti Darbai ir Statybos užbaigimo procedūrų rezultatas (visi statybos užbaigimo ir su tuo susiję dokumentai, kuriuos turi saugoti Užsakovas) turi būti perduotas Užsakovui, pasirašius Darbų perdavimo-priėmimo aktą ir Tvarkybos darbų priėmimo aktą, arba, jeigu Statybos užbaigimo procedūros nėra privaloma atlikti pagal galiojančius teisės aktus ir (ar) Rangovui tokia pareiga nebuvo nustatyta Sutartyje, tai laikas, skaičiuojamas nuo Sutarties įsigaliojimo dienos iki dienos, kada Statybos darbai turi būti perduoti Užsakovui, atlikus baigiamuosius bandymus (jeigu taikoma), kurių rezultatai yra teigiami, pasirašius Statybos darbų perdavimo-priėmimo aktą ir Tvarkybos darbų priėmimo aktą.
   5. **Darbų perdavimo-priėmimo aktas** – galutinis dokumentas, patvirtinantis, kad Rangovas yra užbaigęs visus Statybos ir Tvarkybos darbus, atliko Statybos užbaigimo procedūras ir objektą perdavė, o Užsakovas priėmė jų rezultatą (visus statybos užbaigimo ir su tuo susijusius dokumentus, kuriuos turi saugoti Užsakovas). Šis aktas pasirašomas vadovaujantis Sutarties 8 skyriuje nustatyta tvarka.
   6. **Darbų pradžia** **Statybvietėje** – Statybvietės perdavimo-priėmimo akto pasirašymo data.
   7. **Grafikas** – Rangovo parengtas ir su Užsakovu suderintas kalendorinis Darbų grafikas, detalizuojantis Įkainotų veiklų sąraše numatytus Darbų atlikimo terminus.
   8. **Įkainotų veiklų sąrašas** – Darbų grupių (etapų) ir jų atlikimo kainos mėnesinis žiniaraštis su darbų kainos skaičiavimą pagrindžiančiais dokumentais, t. y. lokalinėmis sąmatomis.
   9. **Darbų kainos skaičiavimą pagrindžiantys dokumentai** **(lokalinės sąmatos)** – Įkainotų veiklų sąraše nurodytų Darbų grupių (etapų) detalizavimas, nurodant kainas / įkainius.
   10. **Pakeitimas** – bet koks Sutarties keitimas, įskaitant, bet neapsiribojant, papildomų darbų įsigijimas iš Rangovo, Darbų dalies atsisakymas ar dalies Darbų pakeitimas kitais, atliekamas vadovaujantis Sutarties 14 skyriuje nustatyta tvarka.
   11. **Pradinės Sutarties vertė** – Sutarties 5.1 punkte nurodyta vertė be PVM.
   12. **Techninis projektas (Projektas)** – Užsakovo Rangovui pateiktas techninis projektas „Kultūros paskirties pastato – Vilniaus rotušės, Didžioji g. 31, Vilniuje, kapitalinio remonto projektas, Nr. PRI.23-23-TP“, kuris yra pridėtas kaip Sutarties priedas, pagal kurį Rangovas įsipareigoja vykdyti Darbus.
   13. **Tvarkybos projektas –** Užsakovo Rangovui pateiktastvarkybos darbų projektas „Vilniaus Rotušės (unikalus objekto kodas Kultūros vertybių registre 678), Didžioji g. 31, Vilniaus m., Vilniaus m. sav., rūsių tvarkybos darbų (restauravimas, konservavimas) projektas, Nr. PRI.16-02 PTDP“, kuris yra pridėtas kaip Sutarties priedas, pagal kurį Rangovas įsipareigoja vykdyti Darbus.
   14. **Projektai** – šioje Sutartyje vadinami Techninis projektas (Projektas) ir Tvarkybos projektas kartu.
   15. **Projektų klaida** – Projektų (visų jų atskirų dalių ir dokumentų) sprendiniai (sprendinių visuma), kurių neįmanoma įgyvendinti arba juos įgyvendinus, objektas negalėtų būti naudojamas pagal paskirtį, įgyvendinimas reikštų nustatytų kokybinių ir kiekybinių parametrų neapsiekimą: (i) atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba) (ii) nepažeidus kurio nors iš jų, įvertinus statybos techniniame reglamente STR 1.04.04:2017 „Statinio projektavimas, projekto ekspertizė“ nustatytą dokumentų viršenybę dėl Projektų dokumentų neatitikimų ar prieštaravimų, ir (arba) (iii) nepažeidus kitų Projektų sprendinių.
   16. **Statinio projekto vykdymo priežiūros vadovas** – Užsakovo paskirtas architektas, statybos inžinierius, vadovaujantis Projektų dalių vykdymo priežiūros vadovams ir prižiūrintis Projekto sprendinių įgyvendinimą Darbų vykdymo metu.
   17. **Statinio statybos techninis prižiūrėtojas** – asmuo, kurįUžsakovas skiria organizuoti statinio (objekto) statybos techninę priežiūrą, kurio tikslas – kontroliuoti, ar statinys (objektas) statomas pagal Projektą, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
   18. **Tvarkybos darbų techninis prižiūrėtojas** –asmuo, kurįUžsakovas skiria organizuoti statinio (objekto) tvarkybos darbų techninę priežiūrą, kurio tikslas – kontroliuoti, ar statinys (objektas) statomas pagal Projektus, ar tvarkybos metu laikomasi Sutarties sąlygų, Lietuvos Respublikos teisės aktų, paveldo tvarkybos reglamentų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
   19. **Statinio statybos vadovas** – statybos inžinierius, kuris, atstovaudamas Rangovui ir įgyvendindamas Projektus nuo Darbų pradžios iki užbaigimo, vadovauja Darbams, kartu gali būtibendrųjų statybos darbų vadovas, koordinuoja statinio statybos specialiųjų darbų vykdymą bei šių darbų vadovų veiklą ir pagal kompetenciją atsako už Darbų atitiktį Projektui irnormatyvinę kokybę.
   20. **Kultūros paveldo apsaugos specialistas vadovavimui tvarkybos darbams** – tai atsakingas fizinis asmuo, kuris organizuoja, koordinuoja ir kontroliuoja visų tvarkybos darbų vykdymą, užtikrina darbų atitiktį Tvarkybos darbų projektui, techniniams ir teisės aktų reikalavimams, rūpinasi darbų kokybe bei laiko ir sąnaudų valdymu, siekiant įgyvendinti sutartą Tvarkybos darbų projektą.
   21. **Statybos darbai** – darbai, kuriuos Rangovas įsipareigoja atlikti pagal Sutartį ir jos sudedamąsias dalis (įskaitant, bet neapsiribojant, Užsakovo pateiktą Techninį projektą, Techninę specifikaciją, Rangovo pateiktą Įkainotų veiklų sąrašą, Šalių suderintą Grafiką), taip pat kiti darbai, kuriuos Rangovas įsipareigoja atlikti, bei paslaugos, kurias Rangovas įsipareigoja suteikti pagal Sutartį ir galiojančių teisės aktų reikalavimus, išskyrus Darbo projekto parengimo, Statybos užbaigimo procedūrų ir su jomis susijusių paslaugų, kurias Rangovas įsipareigoja suteikti pagal Sutartį ir galiojančių teisės aktų reikalavimus, atlikimą.
   22. **Tvarkybos darbai** – darbai, kuriuos Rangovas įsipareigoja atlikti pagal Sutartį ir jos sudedamąsias dalis (įskaitant, bet neapsiribojant, Užsakovo pateiktą Tvarkybos darbų projektą, Techninę specifikaciją, Rangovo pateiktą Įkainotų veiklų sąrašą, Šalių suderintą Grafiką), taip pat kiti darbai, kuriuos Rangovas įsipareigoja atlikti, bei paslaugos, kurias Rangovas įsipareigoja suteikti pagal Sutartį ir galiojančių teisės aktų reikalavimus, išskyrus Tvarkybos projekte nurodytų sprendinių detalizavimą darbo brėžiniais, Tvarkybos darbų priėmimą ir su tuo susijusių paslaugų, kurias Rangovas įsipareigoja suteikti pagal Sutartį ir galiojančių teisės aktų reikalavimus, atlikimą.
   23. **Statybos darbų perdavimo-priėmimo aktas** – dokumentas, patvirtinantis, kad Rangovas perdavė, o Užsakovas priėmė atliktus Statybos ir Tvarkybos darbus, įskaitant atvejus, kai tie Statybos ir Tvarkybos darbai yra su neesminiais defektais (trūkumai, kurie neapriboja objekto funkcionalumo (leidžia objektą naudoti pagal paskirtį), nesukelia pavojaus juo naudojantis, kurie nereikalauja didelių laiko sąnaudų juos pašalinti ir nedaro įtakos Darbų atlikimo terminams, gali būti pašalinami nekeičiant objekto nauju, o tik atstatant vizualinę išvaizdą, erdvinę orientaciją ar papildant trūkstama dalimi), tačiau jų šalinimas numatytas atlikti po Statybos darbų perdavimo-priėmimo. Šis aktas pasirašomas vadovaujantis Sutarties 8 skyriuje nustatyta tvarka.
   24. **Tvarkybos darbų priėmimo aktas** – pagal paveldo tvarkybos reglamente PTR 3.05.01:2015 „Tvarkybos darbų priėmimo taisyklės“ nurodytą tvarką pasirašytas ir patvirtintas tvarkybos darbų užbaigimo dokumentas.
   25. **Statybos užbaigimo procedūros** – vadovaujantis statybos techniniame reglamente STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ (su vėlesniais pakeitimais ir papildymais, toliau – STR 1.05.01:2017) išdėstytomis nuostatomis vykdomos procedūros.
   26. **Statybvietė** – Statybos darbų vykdymo vieta ir (ar) vietos, į kurias turi būti pristatoma įranga bei medžiagos, ir kurios ribos apibrėžiamos perduodant Rangovui Statybvietę ir jos valdymo teisę vadovaujantis Sutarties 6.2.5 papunkčiu.
   27. **Subrangovas** – Rangovo pasitelktas asmuo, kuris savo aktyviais veiksmais prisideda prie Sutarties vykdymo.
   28. **Sutarties kaina** – galutinė, bendra Rangovui pagal Sutartį mokėtina suma su PVM.
   29. **Techninė specifikacija** – Užsakovo Rangovui pateikti Projektai,aiškinamasis raštas ir kiti susiję dokumentai.
   30. **SABIS** – sąskaitų administravimo bendroji informacinė sistema, skirta informacinių technologijų priemonėmis parengti, pateikti ir išsaugoti sąskaitas už įsigyjamas prekes, paslaugas ir darbus, taip pat gauti informaciją apie pateiktų sąskaitų apmokėjimą. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis.
   31. Kitos vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos architektūros įstatyme, Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose.
   32. Visos šioje Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.
   33. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.
   34. „Raštu“ reiškia visas šios Sutarties dokumentuose nustatytas taisykles, taip pat bet kurios Šalies sudarytus popierinius ir (arba) elektroninius dokumentus, bei bet kokius Sutartyje nurodytomis komunikacijos priemonėmis kitai Šaliai pateiktus pranešimus.
   35. Kai tam tikra skaičiaus reikšmė skiriasi nuo nurodyto skaičiaus žodinės reikšmės, vadovaujamasi žodine skaičiaus reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
   36. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.
   37. Pirkimo dokumentai, Rangovo pasiūlymas Pirkimui bei kiti Sutarties priedai yra neatskiriamos šios Sutarties dalys. Jų reikalavimai yra privalomi Sutarties Šalims.
   38. Sutartį sudarantys dokumentai vienas kitą paaiškina. Esant tarpusavio neatitikimams tarp Sutarties ir jos priedų, prioritetas teikiamas Techninei specifikacijai, po to – Šalių pasirašytam Sutarties sąlygų tekstui, po to – Sutarties priedams (išskyrus Techninę specifikaciją, Rangovo pasiūlymą ir Pirkimo dokumentus), po to – Pirkimo, kurio pagrindu sudaryta Sutartis, dokumentams, po to – Rangovo pasiūlymui.
   39. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.
2. **SUTARTIES OBJEKTAS**
   1. Šia Sutartimi Rangovas įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti ir perduoti Užsakovui šiuos Darbus: **Kultūros paskirties pastato – Rotušės (unikalus objekto kodas Kultūros vertybių registre 678), Didžioji g. 31, Vilniuje, unikalus Nr. 1001-8000-2014, kapitalinio remonto ir tvarkybos darbai, darbo projekto parengimo ir Tvarkybos, Statybos užbaigimo procedūrų įvykdymo paslauga.**
   2. Darbai atliekami pagal Techninę specifikaciją (įkaitant Projektus bei jų sudedamąsias dalis), Rangovo parengtą Darbo projektą bei teisės aktus ir statybą reguliuojančius dokumentus.
   3. Jei Šalys tiesiogiai nesusitarė kitaip, Darbams priskiriami ir tie darbai, paslaugos bei veiksmai, kurie nors tiesiogiai ir nenumatyti Sutarties dokumentuose, bet yra būtini vykdant Sutartį, bei Rangovas galėjo ir turėjo juos numatyti ir įvertinti sudarydamas Sutartį, bei privalo juos suteikti ir (ar) atlikti.
   4. Darbai pagal šią Sutartį apima leidimų ir licencijų, reikalingų Sutarties tinkamam vykdymui, gavimą, reikalingos vykdymo dokumentacijos, įskaitant geodezines kontrolines nuotraukas (jei reikalinga), įforminimą ir jos perdavimą Užsakovui ir, jeigu reikalingi, žymėjimo ir matavimo darbus (paslaugas).
3. **ŠALIŲ PAREIŠKIMAI**
   1. **Šalys pareiškia ir garantuoja, kad**:
      1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus nurodyta Darbų apimtimi ir terminais;
      2. yra tinkamai įsteigtos ir teisėtai veikia pagal buveinės valstybės teisės aktų reikalavimus;
      3. atliko visus teisinius veiksmus, būtinus, kad Sutartis būtų tinkamai sudaryta ir galiotų;
      4. nei šios Sutarties sudarymas, nei Užsakovo ar Rangovo šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims, (ii) jokios sutarties ar kitokio sandorio, kurio šalimi yra atitinkama Šalis, (iii) jokio Šalims taikomo įstatymo ar kito teisės norminio akto nuostatų;
      5. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdę ar apriboję savo veiklos, joms nėra iškelta bankroto byla;
      6. Sutarties sudarymo dieną Šalims šios Sutarties sąlygos yra aiškios ir suprantamos;
      7. šioje Sutartyje bei jos prieduose nurodytas Darbų atlikimo terminas yra priimtinas abiem Šalims, jis yra nustatytas kiekvienai Šaliai įvertinus visas jai svarbias aplinkybes bei rizikas. Rangovas yra informuotas, kad Darbų atlikimo termino laikymasis yra esminė šios Sutarties sąlyga.
   2. **Rangovas pareiškia ir garantuoja, kad**:
      1. susipažino su visa informacija, susijusia su Darbais (Sutarties objektu, aplinkybėmis ir sąlygomis, kurioms esant bus atliekami Darbai, su Technine specifikacija), reikalinga Sutarties pagrindu prisiimamiems įsipareigojimams įvykdyti bei Darbams atlikti, ir ši dokumentacija bei joje pateikta informacija yra visiškai pakankama tam, kad Rangovas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę, bei Rangovas neturi jokių pretenzijų ir (ar) pastabų dėl galimybės atlikti Darbus Sutartyje ir jos dokumentuose nustatyta tvarka ir sąlygomis;
      2. jis pats (jo darbuotojai) bei pasitelkiami Subrangovai (jei tokie pasitelkiami) turi visas licencijas, žinias, patirtį ir kvalifikaciją, reikalingus šiai Sutarčiai įvykdyti;
      3. jis yra nuosekliai ir išsamiai įvertinęs Sutarties objektu esančius Darbus, finansavimo sąlygas, statybos ir tvarkybos medžiagų, įrengimų bei darbo jėgos vertes bei rinkos kainas, galimus jų svyravimus ne tik Sutarties sudarymo momentu, bet ir Sutarties vykdymo laikotarpiu;
      4. jis turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam tinkamai vykdyti Sutarties sąlygas bei užtikrinti aukščiausią atliekamų Darbų kokybę;
      5. jis neturi jokių įsiskolinimų ar įsipareigojimų jokiems tretiesiems asmenims, kurie kliudytų tinkamai vykdyti šia Sutartimi prisiimtus įsipareigojimus, ir įsipareigoja neprisiimti tokių įsipareigojimų visu šios Sutarties galiojimo laikotarpiu;
      6. atlikus Statybos bei Tvarkybos darbus, įrengus sistemas (mazgus, modulius ar pan.), numatytus pagal šią Sutartį, visos įrengtos sistemos (mazgai, moduliai ar pan.) tinkamai ir nepertraukiamai funkcionuos, jas bus galima tinkamai naudoti pagal tikslinę jų paskirtį. Jeigu įrengtos sistemos (mazgai, moduliai ar pan.) nefunkcionuos ir (ar) funkcionuos netinkamai, ir (ar) jų nebus galima tinkamai naudoti pagal paskirtį, Rangovas savo rizika ir lėšomis atliks visus būtinus darbus bei nupirks reikiamas medžiagas ir (ar) įrengimus, kad aukščiau nurodytos sistemos (mazgai, moduliai ar pan.) funkcionuotų tinkamai ir nereikalaus iš Užsakovo padidinti Sutarties kainą;
      7. Darbus atliks griežtai laikantis reikalavimų, įtvirtintų Lietuvos Respublikos civiliniame kodekse, Lietuvos Respublikos statybos įstatyme, statybos techniniuose reglamentuose (STR), paveldo tvarkybos reglamentuose (PTR) bei kituose Lietuvos Respublikos teritorijoje galiojančiuose teisės aktuose, o atlikti Darbai (įskaitant visas panaudotas medžiagas, įrengimus, priemones) visiškai atitiks galiojančių teisės aktų, normatyvinių statybos techninių dokumentų, statinio saugos ir paskirties dokumentų, Sutarties, jos priedų, kitų Sutartyje nurodytų dokumentų bei Darbų dokumentų reikalavimus. Tais atvejais, kai Pirkimo dokumentuose nenurodyta, Statybos darbų minimaliu kokybės reikalavimų lygiu Rangovas įsipareigoja laikyti tinklapyje „Statybos taisyklės“ aprašytus reikalavimus. Neatitikimas minėtiems reikalavimams reikš esminį Sutarties pažeidimą. Rangovas pareiškia, kad jam yra žinoma, jog Užsakovui yra reikalingi tik kokybiškai atlikti Darbai (medžiagos, įrengimai, priemonės) bei jų rezultatai.
   3. Užsakovas pareiškia ir garantuoja, kad siekiant užtikrinti Sutarties įgyvendinimą ir atliekant Darbus, Rangovui teiks visą reikalingą informaciją Darbų įgyvendinimui, kurią pagal Sutartį, įstatymus ir kitus teisės aktus jis turi pateikti Rangovui.
   4. Pasikeitus aplinkybėms, nurodytoms Sutarties 3.1.5, 3.2.2, 3.2.5 punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) darbo dienas. Nepateikus visos finansinės ir mokestinės informacijos dėl Šalies įsiskolinimo, nemokumo ir kt. per nustatytą terminą, neigiamos pasekmės atitenka Šaliai, neįvykdžiusiai šių įsipareigojimų.
   5. Šalys pareiškia ir garantuoja, kad kiekvienas Sutarties 3.1–3.3 punktuose nurodytų pareiškimų Sutarties sudarymo dieną yra tikras ir teisingas.
   6. Jei paaiškėja, kad šioje Sutartyje nurodyti Šalių patvirtinimai (-as) ir (ar) pareiškimai (-as) yra melagingi (-as) ir (ar) klaidingi (-as), Šalis privalo atlyginti kitai Šaliai dėl tokių (-io) melagingų (-o) ir (ar) klaidingų (-o) patvirtinimų (-o) ir (ar) pareiškimų (-o) patirtus nuostolius.
   7. Sutartis yra sudaryta remiantis Lietuvos Respublikos viešųjų pirkimų įstatymo ir kitų teisės aktų nuostatomis, galiojančiomis Sutarties sudarymo metu. Esant situacijai, kuomet Sutarties sąlygos nebeatitinka Lietuvos Respublikos viešųjų pirkimų įstatyme ar kituose teisės aktuose išdėstytų reikalavimų, taikomos galiojančios atitinkamų ir kitų teisės aktų normos. Šalys konstatuoja ir patvirtina, jog šios Sutarties nuostatos neprieštarauja Pirkimo sąlygų nuostatoms.
4. **DARBŲ ATLIKIMO TERMINAI, PRATĘSIMAS, SUSTABDYMAS**
   1. Darbų atlikimo terminas yra **14 (keturiolika) mėnesių** nuo Sutarties įsigaliojimo dienos.
   2. Darbai atliekami, taip pat Darbo projektas rengiamas pagal Grafiką, kurį Šalys suderina Sutarties 7.2.15 papunktyje nustatyta tvarka. Darbų vykdymo metu Grafikas gali būti keičiamas dėl Sutarties Pakeitimų, atliekamų vadovaujantis Sutarties 14 skyriaus nuostatomis, ar Sutartyje numatytų terminų sustabdymo / pratęsimo.

Darbo projektas turi būti rengiamas ir teikiamas kaip vientisas dokumentas vienu metu pagal Grafiką. Iki Darbo projekto pateikimo bei suderinimo, Statybvietėje gali būti vykdomi tik parengiamieji Statybos ir Tvarkybos darbai.

* 1. Darbų atlikimo terminas gali būti pratęstas neribotą kiekį kartų, tačiau visi pratęsimai bendrai negali viršyti **6 (šešių) mėnesių**. Darbų ar jų dalies atlikimo terminas pratęsiamas rašytiniu atskiru Šalių susitarimu. Sutartyje numatytų terminų pratęsimas galimas siekiant racionaliai naudoti turimas lėšas tik dėl aplinkybių, kurios nepriklauso nuo Rangovo, Rangovas Sutarties sudarymo metu negalėjo jų numatyti bei kurios pagal Sutarties 4.5 punktą nėra priskirtos Sutarties Darbų atlikimo termino sustabdymo pagrindams. Rangovas apie aplinkybes, kurios lemia ar gali lemti poreikį pratęsti Sutartyje nustatytą Darbų atlikimo terminą, privalo raštu informuoti Užsakovą ne vėliau kaip per 5 (penkias) darbo dienas nuo šių aplinkybių atsiradimo ar sužinojimo momento. Prašyme turi būti detaliai nurodyta aplinkybių atsiradimo ar sužinojimo data bei pateikti įrodymai apie šių aplinkybių egzistavimą.
  2. Darbų ar jų dalies vykdymas, atitinkamai Sutartyje numatytų Darbų ar atitinkamos jų dalies atlikimo terminų skaičiavimas gali būti sustabdytas Užsakovo dėl pasikeitusių aplinkybių, kai dėl jų negalima tęsti Darbų ir kai jos tampa žinomos po Sutarties sudarymo, o Rangovas nebuvo prisiėmęs jų atsiradimo rizikos.
  3. Darbų ar jų dalies atlikimo terminas gali būti sustabdomas, įskaitant, bet neapsiribojant, šiomis aplinkybėmis:
     1. tyrinėjimai, kurie nebuvo numatyti, bet kuriuos būtina atlikti;
     2. papildomos projektavimo paslaugos, kurių poreikis iškyla keičiant Techninę specifikaciją ir (ar) dėl Projektų klaidų ir be kurių negalima užbaigti Sutarties;
     3. Užsakovas neturi galimybės vykdyti savo finansinių įsipareigojimų pagal Sutartį;
     4. būtinas papildomas laikas įvykdyti papildomų darbų, kurių Rangovas pagal šią Sutartį neprivalo vykdyti, viešąjį pirkimą;
     5. išskirtinai nepalankios gamtinės sąlygos (taikoma Statybos ir (ar) Tvarkybos darbams, kurių vykdymui daro įtaką gamtinės sąlygos);
     6. fizinės kliūtys arba kitos, nei klimatinės, fizinės sąlygos, su kuriomis vykdant Statybos ir (ar) Tvarkybos darbus susiduriama Statybvietėje, ir tų kliūčių ar sąlygų Rangovas ir (ar) Užsakovas negalėjo numatyti;
     7. vėluojama perduoti Statybvietę ar jos dalį;
     8. kitos aplinkybės, kurios nebuvo žinomos iki Sutarties pasirašymo ir su kuriomis susidurtų bet kuris rangovas. Aplinkybės, kurios yra priskiriamos Rangovo rizikai, pavyzdžiui, Subrangovų neveikimas ar netinkamas veikimas, Statybos ir (ar) Tvarkybos darbų kiekio, nekeičiančio šios Sutarties, pasikeitimas, nėra laikomos aplinkybėmis, dėl kurių gali būti sustabdomi Darbų atlikimo terminai.
  4. Jeigu Darbų ar jų dalies atlikimo terminas stabdomas Užsakovo iniciatyva, tokiu atveju Užsakovas, raštu nurodęs atsiradusias aplinkybes pagal Sutarties 4.5 punktą ir įspėjęs Rangovą prieš 3 (tris) darbo dienas, stabdo visų Darbų arba jų dalies atlikimą, nurodydamas (jeigu įmanoma) sustabdymo trukmę dienomis.
  5. Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti ir dėl kurių Rangovas neturi galimybės vykdyti Darbų, Rangovas apie tai privalo nedelsdamas, bet ne vėliau kaip per 3 (tris) darbo dienas nuo dienos, kai tokios aplinkybės atsirado ar rūpestingas rangovas privalėjo sužinoti apie tokias aplinkybes, raštu pranešti Užsakovui, detaliai nurodydamas aplinkybes, konkrečią jų įtaką Darbams ar atskiroms jų dalims bei prašydamas pripažinti, kad nurodytos aplinkybės suteikia teisę Rangovui sustabdyti Darbų ar jų dalies vykdymą ir Darbų atlikimo termino skaičiavimą. Užsakovas per 5 (penkias) darbo dienas nuo Rangovo prašymo gavimo dienos priima sprendimą, ar stabdyti Darbus ir kokius bei nedelsdamas informuoja apie priimtą sprendimą Rangovą. Jei priimtas sprendimas sustabdyti Darbų ar jų dalies vykdymą, tokiu atveju Darbų atlikimo termino sustabdymas skaičiuojamas nuo nurodytų aplinkybių atsiradimo dienos.
  6. Sustabdyti Darbai arba jų dalis (priklausomai, kas buvo sustabdyta) neatliekami iki Darbų vykdymo atnaujinimo. Darbų ar jų dalies atlikimo terminas atnaujinamas išnykus aplinkybėms, dėl kurių jie buvo sustabdyti ir Užsakovui apie tai pranešus raštu. Atnaujinus Darbų vykdymą, Darbai atliekami per laikotarpį (laiką), kuris jiems buvo likęs iki jų vykdymo sustabdymo Rangovas neturi teisės Darbų atlikimo sustabdymo pagrindu reikalauti Darbų atlikimo termino pratęsimo.
  7. Bendras Darbų ar jų dalies atlikimo sustabdymo terminas negali būti ilgesnis nei **6 (šeši) mėnesiai**. Darbų atlikimo sustabdymo metu paaiškėjus, kad aplinkybės, dėl kurių buvo sustabdytas Darbų ar jų dalies vykdymas, truks ilgiau nei numatytas Sutartyje Darbų atlikimo sustabdymo terminas, Užsakovas turi teisę Darbų atlikimo sustabdymo terminą pratęsti iki šių aplinkybių visiško pasibaigimo arba spręsti dėl Sutarties vienašališko nutraukimo.
  8. Sustabdžius Darbus ar jų dalį, Rangovas privalo apsaugoti nuo sugadinimo, praradimo arba žalos arba kitokio pavojingo poveikio jau atliktus Darbus ar Statybvietėje esančius įrenginius ir medžiagas. Jei numatoma ilgesnė kaip 3 (trijų) mėnesių Darbų atlikimo sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Rangovas parengia statinio konservavimo darbams atlikti reikalingą konservavimo projektą su sąmatiniais skaičiavimais arba konservavimo darbų aprašymą (nesudėtingo statinio konservavimo atveju) ir nedelsdamas atlieka šiuos darbus. Sustabdžius Darbus ar jų dalį ne dėl Rangovui priklausančių aplinkybių, šiame punkte numatytu atveju Rangovas turi teisę į pagrįstai patirtų papildomų išlaidų apmokėjimą Sutarties 14 skyriuje nustatyta tvarka.
  9. Statybos ir (ar) Tvarkybos darbų pabaiga pagal Sutartį bus laikomas momentas, kai bus užbaigti visi Sutartyje numatyti Statybos ir (ar) Tvarkybos darbai, pasirašytas Statybos darbų perdavimo-priėmimo aktas arba Užsakovas bus priėmęs Statybos ir (ar) Tvarkybos darbus kitokiu būdu, jei Statybos darbų perdavimo-priėmimo akto pasirašymas nėra galimas arba priimami Statybos ir (ar) Tvarkybos darbai su neesminiais defektais, kuriuos pašalinti numatyta garantiniu laikotarpiu arba pavesta tai atlikti kitiems asmenims.
  10. Darbų pabaiga pagal Sutartį bus laikomas momentas, kai bus atliktos Statybos užbaigimo procedūros (gautas statybos užbaigimą patvirtinantis dokumentas), pasirašytas Darbų perdavimo-priėmimo aktas arba, jeigu Statybos užbaigimo procedūros nėra privaloma atlikti pagal galiojančius teisės aktus ir (ar) Rangovui tokia pareiga nebuvo nustatyta Sutartyje, tai momentas, kai bus atlikti visi Statybos ir Tvarkybos darbai bei pasirašytas Darbų perdavimo-priėmimo aktas.

1. **SUTARTIES KAINA IR JOS APSKAIČIAVIMO BŪDAS**
   1. **Pradinės Sutarties vertė** yra *(nurodyti sumą skaičiais*) Eur *(nurodyti sumą žodžiais*) be PVM.
   2. **Sutarties kaina yra** *(nurodyti sumą skaičiais*) Eur *(nurodyti sumą žodžiais*) **su PVM**.
   3. Sutarčiai ir galimiems jos pakeitimo atvejams taikomas kainos apskaičiavimo būdas – **fiksuotos kainos.**
   4. Rangovas privalo atlikti visus Darbus, kurie yra būtini Sutartyje numatytam rezultatui pasiekti (laiku ir tinkamai atlikti Darbus bei perduoti juos Užsakovui, vykdyti visas Rangovui nustatytas pareigas, užduotis ir perduotas rizikas, reikalingas tinkamam Sutarties įgyvendinimui) už Sutarties 5.2 punkte nurodytą Sutarties kainą, išskyrus Sutarties 14 skyriaus pagrindu atliekamus Pakeitimus.
   5. Sutarties kaina gali mažėti dėl Darbų apimčių mažėjimo (atsisakomi Darbai Sutarties 14 skyriaus pagrindu) ir (ar), jei Darbai, jų apimtis ir kokybė neatitinka šioje Sutartyje ar Projektuose ir (ar) Darbo projekte, ir (ar) kituose Sutarties prieduose nustatytų kokybės ir apimties reikalavimų, nukrypta nuo techninės dokumentacijos, Lietuvos Respublikoje galiojančių įstatymų bei normatyvų reikalavimų.
   6. Sutartis finansuojama **Vilniaus miesto savivaldybės biudžeto lėšomis.**
   7. Sutarties kainai negali turėti įtakos terminų pažeidimas, darbo užmokesčio ir kitų panašių išlaidų padidėjimas.
   8. Sutarties kaina dėl pasikeitusių mokesčių perskaičiuojama tokia tvarka:
      1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, Sutarties kaina nebus perskaičiuojama;
      2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;
      3. perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus;
      4. Sutarties kainos dėl pasikeitusių mokesčių pakeitimas įforminamas papildomu Šalių susitarimu;
      5. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.
   9. Statybos ir (ar) Tvarkybos darbų kaina perskaičiuojama atsižvelgiant į darbo apmokėjimo, įrenginių, statybos produktų ir kitų darbų sudedamųjų̨ dalių sąnaudų̨ pokyčius (bendras kainų lygio kitimas) pagal bendrą kainų lygio kitimą tokia tvarka:
      1. **Indeksas** – Valstybės duomenų agentūros ([www.stat.gov.lt](http://www.stat.gov.lt/)) Oficialiosios statistikos portalo Statybos sąnaudų elementų kainų indeksų (SSKI), kainų pokyčių ir svorių grupėje skelbiamas mėnesinis statinių pagal tipą klasifikatoriaus kainų̨ indeksas („Visi statiniai“);
      2. **Indeksavimo laikotarpis** – tai laikotarpis, per kurį Indeksas pakinta tiek, kad turi būti perskaičiuojama Statybos ir (ar) Tvarkybos darbų kaina. Pirmojo indeksavimo laikotarpio pradžia laikomas tas mėnuo, kurį buvo pateiktas Rangovo pasiūlymas Pirkime ir taikomas to mėnesio Indeksas. Bet kurio vėlesnio indeksavimo laikotarpio pradžia laikomas ankstesnio indeksavimo laikotarpio pabaigos mėnuo ir taikomas to mėnesio paskutinis žinomas Indeksas. Indeksavimo laikotarpis negali būti trumpesnis kaip 6 (šeši) mėnesiai nuo Rangovo pasiūlymo Pirkime pateikimo (o jei buvo indeksuota - nuo paskutinio indeksavimo) dienos. Vėlesnis pradinės Sutarties vertės perskaičiavimas negali apimti laikotarpio, už kurį jau buvo atliktas perskaičiavimas;
      3. Sutarties kaina pirmąkart gali būti perskaičiuojama, kai Indekso pokytis yra ne mažesnis kaip 5 (penki) procentai nuo Rangovo pasiūlymo pateikimo mėnesį buvusio Indekso reikšmės. Paskesnių indeksavimų atveju Statybos ir (ar) Tvarkybos darbų kaina gali būti perskaičiuojama, kai Indekso pokytis yra ne mažesnis kaip 5 (penki) procentai nuo paskutinės Sutarties kainos perskaičiavimui naudotos Indekso reikšmės;
      4. Statybos ir (ar) Tvarkybos darbų kaina perskaičiuojama bet kuriai iš Šalių raštu pateikus kitai Šaliai pasiūlymą̨ ją perskaičiuoti. Pasiūlyme turi būti nurodytas Sutarties kainos perskaičiavimui naudojamas Indeksavimo laikotarpis bei Indeksavimo laikotarpio pabaigos mėnesio paskelbtas Indeksas;
      5. Statybos ir (ar) Tvarkybos darbų kaina perskaičiuojama pagal žemiau nurodytą formulę:

*Perskaičiuota* *Statybos ir (ar) Tvarkybos darbų kaina (Eur be PVM) = PD+((SK – PD)\*(IPb / IPr))*

kur:

PD – iki prašymo pateikimo mėnesio Užsakovo priimtų (faktiškai atliktų) Statybos ir (ar) Tvarkybos darbų vertė, neįskaitant Pakeitimo pagrindu priimtus papildomus darbus (jeigu tokių būtų), be PVM;

SK – atitinkamo perskaičiavimo metu galiojanti Statybos ir (ar) Tvarkybos darbų kaina (vėliausia perskaičiuota), atėmus Pakeitimo pagrindu atsisakytus darbus (jeigu tokių būtų), be PVM;

IPr – Valstybės duomenų agentūros paskelbtas indeksavimo laikotarpio pradžios mėnesio Indeksas;

IPb – Valstybės duomenų agentūros paskelbtas indeksavimo laikotarpio pabaigos mėnesio Indeksas (nurodytas Šalies prašyme).

* + 1. Pagal Sutarties 14 skyrių įsigyti papildomi darbai nėra indeksuojami.
  1. Perskaičiuota Statybos ir (ar) Tvarkybos darbų kaina (neatliktų Statybos ir (ar) Tvarkybos darbų daliai, jei tie darbai ir neturėjo būti atlikti pagal Sutarties terminus) Eur be PVM įforminama Šalių įgaliotų atstovų pasirašomu susitarimu dėl Sutarties pakeitimo, kuris įsigalioja nuo pasirašymo dienos ir pradedamas taikyti nuo papildomo susitarimo pasirašymo mėnesio pirmos dienos, t. y. Atliktų darbų akte už susitarimo pasirašymo mėnesį atliktus Statybos ir (ar) Tvarkybos darbus nurodomos indeksuotos Statybos ir (ar) Tvarkybos darbų kainos. Nei viena iš Šalių neturi teisės atsisakyti pasirašyti tokio susitarimo be pagristų̨ priežasčių̨.
  2. Jeigu Darbai vėluoja (atsilieka nuo grafiko ir/ar Įkainotų veiklų sąraše numatytų terminų) dėl priežasčių, dėl kurių Rangovas neįgyja teisės į Darbų atlikimo termino pratęsimą (arba atleidimą nuo atsakomybės už Darbų atlikimo termino praleidimą), uždelstų Darbų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.
  3. Perskaičiuojant Statybos ir (ar) Tvarkybos darbų kainą, Šalių susitarimu taip pat pakeičiamas Įkainotų veiklų sąrašas bei, jeigu reikalinga, Grafikas, Rangovas privalo pateikti atnaujintą Sutarties įvykdymo užtikrinimą atsižvelgiant į pasikeitusią Sutarties kainą.

**6.** **UŽSAKOVO TEISĖS IR PAREIGOS**

* 1. **Užsakovas turi teisę**:
     1. bet kuriuo Sutarties vykdymo momentu kontroliuoti ir prižiūrėti atliekamų Darbų eigą ir kokybę, Grafiko laikymąsi, patikrinti medžiagų, naudojamų Statybos ir Tvarkybos darbams, kokybę, taip pat kontroliuoti Sutarties vykdymą, ir, aptikus Sutarties vykdymo trūkumus ir (ar) pažeidimus, duoti Rangovui vykdytinus nurodymus;
     2. organizuoti ir vesti gamybinius pasitarimus Statybvietėje;
     3. reikalauti pašalinti Darbų defektus, nemokėti už netinkamai atliktus Darbus ar atitinkamai sumažinti jų kainą, neleisti toliau vykdyti Darbų, kuriems nustatyti defektai, jeigu Rangovas nukrypsta nuo Sutarties sąlygų, nesilaiko teisės aktų ar statybos normatyvinių techninių dokumentų reikalavimų ir (ar) Statybos ir (ar) Tvarkybos darbų vykdymo protokoluose nurodytų pagrįstų nurodymų ir (ar) netinkamai pildo Statybos ir (ar) Tvarkybos darbų vykdymo dokumentaciją;
     4. jeigu Statybos ir (ar) Tvarkybos darbai atlikti nukrypstant nuo Sutarties sąlygų, dėl kurių Statybos ir (ar) Tvarkybos darbų rezultatas negali būti naudojamas pagal Sutartyje nurodytą paskirtį arba pablogėja jo naudojimo galimybės (sąlygos), pašalinti defektus savo sąskaitą ar pasitelkiant trečiuosius asmenis ir reikalauti, kad Rangovas atlygintų defektų šalinimo išlaidas;
     5. kviesti nepriklausomus ekspertus atliktų Darbų kokybei įvertinti, kurių išvados Šalims turėtų privalomą reikšmę;
     6. išskaityti Rangovui priskaičiuotas netesybas ir nuostolius iš Rangovui mokėtinų sumų;
     7. teikti Rangovui pastabas, pasiūlymus, pageidavimus bei nurodymus dėl Darbų atlikimo tvarkos, o esant Darbų ar jų dalies atlikimo vėlavimui – pateikti vėlavimo atsilikimo valdymo planą ir reikalauti Rangovo neatlygintinai taikyti priemones, užtikrinančias Darbų atlikimo spartos padidinimą;
     8. argumentuotai paprašyti, kad Rangovas anksčiau nei iki Statybos ir (ar) Tvarkybos darbų užbaigimo perduotų dalį įvykdytų Statybos ir (ar) Tvarkybos darbų, kai Rangovas tą įvykdytų Statybos ir (ar) Tvarkybos darbų dalį yra užbaigęs, o Užsakovas – šiuos darbus priėmęs apmokėjimui (Atliktų darbų aktu). Šiame punkte nurodytas reikalavimas yra galimas esant pagrįstoms aplinkybėms (pvz., būtina kuo skubiau perduoti dalį objekto viešam naudojimui);
     9. duoti Rangovui kitus teisėtus, pagal šią Sutartį ir taikomus teisės aktus privalomus rašytinius nurodymus, būtinus tam, kad būtų pasiektas Sutartimi įsigyjamų Darbų rezultatas, kurių Rangovas neturi teisės atsisakyti vykdyti;
     10. įgyvendinti kitas teises, numatytas šioje Sutartyje ir suteikiamas pagal galiojančius Lietuvos Respublikos teisės aktus.
  2. **Užsakovas įsipareigoja**:
     1. pateikti Rangovui Darbų vykdymui reikalingus dokumentus ir informaciją, kuriuos pagal Sutartį, įstatymus ir kitus teisės aktus Užsakovas privalo pateikti Rangovui. Jeigu Rangovui reikalingi kiti, Sutartyje nenurodyti dokumentai ir informacija, jis įsipareigoja apie tai nedelsiant raštu įspėti Užsakovą, nurodydamas konkrečiai kokių dokumentų jam reikia ir nurodydamas, kokia forma jie turėtų būti pateikti;
     2. peržiūrėti parengtą Darbo projektą dėl jo priimtinumo Užsakovui ir ne vėliau kaip per 20 (dvidešimt) darbo dienų nuo jo gavimo pateikti Rangovui pastabas ir nustatyti terminą trūkumams pašalinti arba pasirašyti be trūkumų parengto Darbo projekto ar jo dalies perdavimo-priėmimo aktą. Bet kuriuo atveju už Darbo projekto kokybę ir vėliau paaiškėjusius trūkumus atsako Rangovas;
     3. Statybos darbų vietoje paskirti už darbuotojų saugą atsakingą asmenį;
     4. nedelsiant, bet ne vėliau kaip per 3 (tris) darbo dienas nuo tam tikrų aplinkybių atsiradimo momento, informuoti Rangovą apie aplinkybes, galinčias trukdyti tinkamai įvykdyti sutartinius įsipareigojimus;
     5. ne vėliau kaip per 30 (trisdešimt) dienų nuo Sutarties įsigaliojimo dienos arba bendru Šalių sutarimu nustatytu terminu, jei Rangovas pageidauja Statybvietę perimti vėliau nei per 30 (trisdešimt) dienų nuo Sutarties įsigaliojimo dienos ir Užsakovas tam pritaria, perduoti Rangovui Statybvietę ir jos valdymo teisę. Rangovo raštiškas prašymas perduoti Statybvietę vėliau turi būti motyvuotas, jame nurodant priežastis, dėl kurių Rangovas neturi galimybės perimti Statybvietės per 30 (trisdešimt) dienų nuo Sutarties įsigaliojimo dienos. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka;
     6. organizuoti Statybos ir Tvarkybos darbų techninės priežiūros vykdymą pagal galiojančių Lietuvos Respublikos teisės aktų reikalavimus ir užtikrinti, kad būtų paskirti kvalifikuoti asmenys, kurie vykdys objekto statybos ir tvarkybos darbų techninę priežiūrą;
     7. Sutartyje nustatyta tvarka priimti iš Rangovo tinkamai (faktiškai atliktus) Darbus ir už juos atsiskaityti;
     8. užtikrinti Rangovo, jo darbuotojų bei atstovų patekimą į objektą tiek, kiek tai būtina atlikti Darbus bei įvykdyti kitus Sutartyje numatytus įsipareigojimus;
     9. gavus rašytinį Rangovo prašymą, per 30 (trisdešimt) dienų nuo Darbų perdavimo-priėmimo akto dienos grąžinti Rangovui Sutarties įvykdymo užtikrinimą;
     10. vykdyti kitas pareigas, numatytas Užsakovui šioje Sutartyje ir galiojančiuose Lietuvos Respublikos teisės aktuose.

1. **RANGOVO TEISĖS IR PAREIGOS**
   1. **Rangovas turi teisę**:
      1. suderinęs su Užsakovu, įrengti Statybvietėje laikinus statinius, konstrukcijas ir įrenginius;
      2. laikydamasis saugos bei visų kitų norminių teisės aktų reikalavimų, Statybvietėje (su Užsakovu suderintoje vietoje) iškrauti, priimti ir sandėliuoti Statybos ir (ar) Tvarkybos darbams reikalingas statybines medžiagas, gaminius, įrengimus, komplektuojamąsias detales ir statybos techniką;
      3. iš anksto raštu suderinęs su Užsakovu, naudoti objekte atributiką, reklamuojančią jį ir (ar) Subrangovus;
      4. sustabdyti Darbų ar jų dalies vykdymą tuo atveju, jei Užsakovas be pagrįstų priežasčių daugiau kaip 60 (šešiasdešimt) dienų neatsiskaito už Rangovo tinkamai atliktus Darbus. Rangovas, prieš pasinaudodamas savo teise į Darbų sustabdymą, privalo apie tai raštu informuoti Užsakovą likus ne mažiau kaip 20 (dvidešimt) dienų iki Darbų sustabdymo;
      5. gauti visą reikalingą informaciją ir dokumentus, būtinus Darbų įgyvendinimui;
      6. gauti Sutartyje nurodytą atlygį už tinkamai ir laiku atliktus bei perduotus Darbus;
      7. įgyvendinti kitas teises, numatytas šioje Sutartyje ir suteikiamas pagal galiojančius Lietuvos Respublikos teisės aktus.
   2. **Rangovas įsipareigoja**:
      1. Sutartyje nustatytu laiku pradėti, kokybiškai atlikti, užbaigti ir Sutartyje nustatyta tvarka perduoti Užsakovui visus Sutartyje nurodytus Darbus bei kitus Sutarties vykdymo metu atsiradusius darbus, kurių atlikimas pagal šią Sutartį yra Rangovo rizika, juos parengus tokiam perdavimui ir iš anksto informavus Užsakovą apie numatomą perdavimo laiką, ir savo sąskaita ištaisyti defektus, nustatytus Statybos, Tvarkybos darbų ir (ar) Darbų perdavimo Užsakovui metu ar vėliau – ir (ar) per garantinį laikotarpį, vykdant Darbus nepažeisti trečiųjų asmenų teisių bei teisėtų interesų;
      2. Sutartyje nustatyta tvarka ir sąlygomis pateikti Sutarties įvykdymo užtikrinimą, garantinio laikotarpio įsipareigojimų įvykdymo užtikrinimo dokumentą bei civilinės atsakomybės privalomuosius draudimus (jei tokia pareiga nustatyta Sutartyje), kaip to reikalauja Lietuvos Respublikos statybos įstatymas bei kiti šiuos draudimus reglamentuojantys teisės aktai. Jeigu Sutarties įvykdymo užtikrinimu ir (arba) civilinės atsakomybės privalomaisiais draudimais buvo pasinaudota arba jų galiojimo terminas pasibaigė iki Sutarties galiojimo pabaigos, Rangovas įsipareigoja pateikti Užsakovui pratęstą arba naują Sutarties įvykdymo užtikrinimą patvirtinantį dokumentą ir (ar) civilinės atsakomybės privalomuosius draudimus;
      3. Sutarčiai įsigaliojus, bet ne vėliau nei Sutartis pradedama vykdyti, Rangovas privalo Užsakovui pranešti tuo metu žinomų Subrangovų pavadinimus, kontaktinius duomenis ir jų atstovus. Rangovas privalo informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau;
      4. parengti Darbo projektą ir Darbus atlikti vadovaujantis Technine specifikacija bei laikantis Lietuvos Respublikos galiojančių įstatymų, poįstatyminių teisės aktų, normatyvinių statybos techninių dokumentų, statybos techninių reglamentų reikalavimų;
      5. užtikrinti, kad Darbo projektą rengs tik kvalifikuoti projektuotojai, inžinieriai, turintys atitinkamą galiojantį kvalifikacijos atestatą;
      6. parengtą Darbo projektą ar jo dalį (pagal Užsakovo nurodymą) pateikti atestuotam statinio projekto bendrosios ir (ar) dalinės ekspertizės rangovui, kurį parinks Užsakovas. Rangovas privalo pataisyti Darbo projektą ar jo dalį (priklausomai nuo to, kas teikiama) pagal ekspertizės rangovo pastabas ir (ar) ekspertizės metu nustatytus trūkumus (jei tokie bus nustatyti) per Užsakovo nurodytą protingą terminą;
      7. užtikrinti, kad parengto Darbo projekto sprendiniai atitiktų patvirtinto Projekto sprendinius (tarp jų – techninių specifikacijų) ir jų reikalavimus, įstatymų, kitų teisės aktų, normatyvinių statybos techninių, statinio saugos ir paskirties dokumentų reikalavimus, nepažeistų valstybės, visuomenės bei trečiųjų asmenų interesų, atitiktų kitus Darbo projekto sprendinius, Darbo projekto sprendiniai turi derėti tarpusavyje;
      8. be papildomo atlyginimo per Šalių suderintą terminą ištaisyti parengto Darbo projekto ar jo dalies trūkumus (įskaitant klaidas, paaiškėjusias Darbų vykdymo metu) pagal pagrįstas Statinio statybos techninio prižiūrėtojo ir (ar) Užsakovo pastabas, kaip tai numato galiojantis Lietuvos Respublikos statybos įstatymas, atitinkami statybos techniniai reglamentai, kiti teisės aktai;
      9. užtikrinti, kad būtų gautas Statinio techninio projekto vadovo ir Darbo projekto architektūrinės dalies darbo brėžiniams Statinio techninio projekto architektūrinės dalies vadovo pritarimas parašu su žyma „Pritariu, statyti“ Rangovo parengtiems Darbo projektui ir tvarkybos darbo brėžiniams prieš atliekant Darbus, tuo atveju, kai brėžinius rengia kitas projektuotojas (nerengęs techninio projekto);
      10. užtikrinti, kad Tvarkybos darbo brėžiniai būtų suderinti su Statinio projekto vykdymo priežiūros vadovu (Projektų autoriumi (- iais)).
      11. užtikrinti, kad Darbų vykdymui pasitelkiami darbuotojai būtų kvalifikuoti ir turintys patirtį atitinkamam Darbų vykdymui. Užsakovas turi teisę Rangovo pareikalauti pakeisti Darbų vykdymui pasitelktus darbuotojus, kurie nekompetentingai ar aplaidžiai vykdo pareigas, nesilaiko Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai;
      12. užtikrinti, kad Sutartį vykdys tik tokią teisę turintys asmenys. Užsakovui pareikalavus, Rangovas turi pateikti dokumentus, įrodančius, kad Sutartį vykdo tik tokią teisę turintys asmenys;
      13. užtikrinti, kad visą Sutarties galiojimo laikotarpį Rangovo kvalifikacijos duomenys ir duomenys dėl jo kaip tiekėjo pašalinimo pagrindų, atitiktų Pirkimo dokumentų reikalavimus;
      14. prieš pradėdamas atlikti Darbus, gauti visus Darbams atlikti reikiamus leidimus, sutikimus, pažymas, pažymėjimus, licencijas ir suderinimus – tiek iš Užsakovo, tiek iš trečiųjų asmenų bei institucijų ir įstaigų (įskaitant, bet neapsiribojant leidimus atlikti Darbus apsauginėse zonose (elektros tinklų, ryšių linijų, magistralinių vamzdynų), gatvių važiuojamoje dalyje, eksploatuojamuose kelių ruožuose, nutiestų požeminių komunikacijų vietose ir kt.), išskyrus tuos, kuriuos pagal Sutartį aiškiai įsipareigoja pateikti Užsakovas. Rangovas taip pat įsipareigoja apie Darbus informuoti reikiamas tarnybas, žinybas, kitas institucijas, jeigu tai būtina padaryti pagal teisės aktus arba kitus imperatyvius dokumentus;
      15. iki Darbų pradžios įsakymu (ar kitu tvarkomuoju dokumentu) paskirti teisės aktų nustatyta tvarka atestuotus Statinio statybos vadovą, bendrųjų Statybos darbų vadovus, reikiamus specialiųjų Statybos darbų vadovus, Kultūros paveldo apsaugos specialistą vadovavimui tvarkybos darbams ir kitus specialistus, kuriems buvo kelti kvalifikacijos reikalavimai, ir iki Darbų pradžios Užsakovui pateikti šiame punkte nurodytų vadovų paskyrimo įsakymų ir jų turimų atestatų (jei atestatai nebuvo teikti Pirkimo metu) kopijas. Statinio statybos vadovas ir Kultūros paveldo apsaugos specialistas vadovavimui tvarkybos darbams privalo darbo metu nuolat būti statybos objekte, organizuoti Statybos ir Tvarkybos darbus ir visais klausimais atstovauti Rangovui santykiuose su Užsakovu ir kitais rangovais (jei tokie bus pasitelkiami). Dėl pateisinamų priežasčių Statinio statybos vadovui ir (ar) Kultūros paveldo apsaugos specialistas vadovavimui tvarkybos darbams nesant statybos objekte, juos privalo pavaduoti kitas, už darbus atsakingas darbuotojas;
      16. Darbus atlikti pagal Grafiką, kuris turi būti suderintas su Užsakovu ar jo įgaliotu atstovu ne vėliau kaip per 10 (dešimt) darbo dienų nuo Sutarties įsigaliojimo tokia tvarka: ne vėliau nei per 5 (penkias) darbo dienas nuo Sutarties įsigaliojimo Rangovas ar jo įgaliotas atstovas pateikia Grafiką Užsakovui, o Užsakovas ar jo įgaliotas atstovas ne vėliau nei per 5 (penkias) darbo dienas nuo Grafiko gavimo dienos suderina pateiktą Grafiką. Grafikas yra Sutarties sudedamoji dalis. Jeigu dalies Darbų arba kitų Rangovo prievolių, numatytų šioje Sutartyje, atlikimo terminai nėra apibrėžti Grafike, juos Rangovas privalo vykdyti tokiais terminais, kad būtų laiku įvykdyti Grafike numatyti Darbai. Užsakovui nustačius bet kokį vėlavimą pagal Grafiką ir Rangovui nelikvidavus tokio vėlavimo per 5 (penkias) darbo dienas nuo Užsakovo rašytinio reikalavimo, Užsakovas turi teisę pareikalauti Rangovo, o pastarasis privalo savo rizika, be jokio papildomo užmokesčio, iki bus tinkamai panaikintas atsilikimas nuo Grafiko, organizuoti bei vykdyti Darbus Užsakovo nurodytu laiko režimu (visomis dienomis (įskaitant poilsio dienas), nepertraukiamai 24 val. per parą ir kt.) bei Užsakovo nustatytu Darbų vykdymo pajėgumu (Rangovo lėšomis pasitelkiant papildomas Užsakovo nurodytas priemones, įrangą, medžiagas, darbo jėgą bei Subrangovus) atsilikimui nuo Grafiko panaikinti. Šiame punkte numatytų priemonių įgyvendinimas neatleidžia Rangovo nuo kitų prievolių pagal Sutartį vykdymo (įskaitant, netesybų mokėjimo, garantinių įsipareigojimų, Darbų kokybės užtikrinimo, nuostolių atlyginimo ir kt.);
      17. per 10 (dešimt) darbo dienų nuo Darbų pradžios, vadovaujantis statybos techniniame reglamente STR 1.06.01:2016 „Statybos darbai. Statinio statybos priežiūra“ nurodytais reikalavimais, įrengti prie statybos sklypo (Statybvietės) stendą su informacija apie vykdomus Darbus, tiksliai nurodant sutartinių įsipareigojimų vykdymo terminus, išskyrus atvejus, kai statomi nesudėtingi statiniai ar atliekamas statinio paprastasis remontas. Tais atvejais, kai Darbai finansuojami Europos Sąjungos fondų lėšomis, Rangovas visais atvejais privalo savo sąskaita Statybvietės objekte įrengti laikinąjį ir pastovųjį (jei taikoma) informacinį stendą (-us), vadovaudamasis Lietuvos Respublikos statybos įstatymu ir Europos Sąjungos paramos panaudojimą reglamentuojančiomis taisyklėmis (detali informacija <http://www.esinvesticijos.lt>), suderinęs jį su Užsakovu. Užsakovo pavedimu Rangovas taip pat privalo per protingą, Užsakovo nurodytą terminą prie Statybvietės įrengti informacinį stendą su grafine informacija apie vykdomus darbus, numatomą užbaigtų darbų vizualizaciją ir pan. informaciją (maketo pavyzdį pateikia Užsakovas);
      18. nedelsiant, bet ne vėliau kaip per 3 (tris) darbo dienas, raštu informuoti Užsakovą apie pastebėtas klaidas ir (ar) netikslumus Techninėje specifikacijoje ar kitoje techninėje dokumentacijoje ir pateikti siūlymus jiems išvengti ar ištaisyti. Užsakovas per 5 (penkias) darbo dienas nuo Rangovo prašymo gavimo dienos informuoja apie priimtą sprendimą. Tuo atveju, jei Rangovo informacija yra pagrįsta, arba pagrįstumui nustatyti reikia papildomai laiko (tyrimams atlikti ir pan.) Užsakovas turi teisę sustabdyti Darbus ar dalį Darbų;
      19. savarankiškai apsirūpinti materialiniais ištekliais Sutartyje numatytiems Statybos ir Tvarkybos darbams atlikti. Medžiagos ir (ar) įranga turi atitikti Projektuose ir (ar) Darbo projekte ir (ar) šioje Sutartyje nustatytus reikalavimus. Užsakovui turi būti pateikti medžiagų ir (ar) įrangos sertifikatai arba eksploatacinių savybių deklaracijos iki medžiagų ir (ar) įrangos patekimo į Statybvietę;
      20. laikytis darbo higienos, saugos darbe, priešgaisrinės saugos, techninės saugos, civilinės saugos ir aplinkos ekologinės apsaugos (toliau – **Saugos**) reikalavimų, įskaitant, bet neapsiribojant:
          1. Darbus vykdantys Rangovo ar Subrangovų darbuotojai turi turėti leidimą dirbti Užsakovo objektuose;
          2. imtis techninių priemonių darbuotojų saugai ir sveikatai užtikrinti;
          3. užtikrinti, kad Rangovo ir Subrangovų darbuotojai turėtų asmenines ir apsaugos priemones ir jomis naudotųsi;
          4. užtikrinti, kad Rangovo ir Subrangovo darbuotojai vykdys Darbus būdami neapsvaigę nuo alkoholio ir narkotinių, psichotropinių medžiagų. Darbuotojas pripažįstamas apsvaigęs nuo alkoholio ir (ar) narkotinių, psichotropinių medžiagų, kai koncentracija biologinėse organizmo terpėse – iškvėptame ore, kraujyje, šlapime, seilėse ar kituose organizmo skysčiuose viršija 0,00 promilės;
          5. laikytis kitų Darbų Saugos reikalavimų, kurie užtikrintų, kad žmonių sveikatai ir gyvybei nebus keliama grėsmė;
      21. užtikrinti objekte esančio turto apsaugą nuo meteorologinių sąlygų poveikio ir kitokio jo sugadinimo;
      22. užtikrinti, kad pasitelktų Subrangovų darbuotojai vykdytų Sutartyje Užsakovo numatytus reikalavimus, taikomus Rangovo darbuotojams, ir atsakyti už Subrangovų darbuotojų veiksmus ar neveikimą, lemiantį Sutartyje numatytų įsipareigojimų nevykdymą;
      23. supažindinti savo ir Subrangovų (jei tokie pasitelkiami) darbuotojus, kad Užsakovas, siekdamas užfiksuoti pastebėtą saugos ir sveikatos, nesilaikymą/pažeidimą, turi teisę daryti nuotraukas ar filmuoti. Į nuotraukų ar filmavimo medžiagą gali patekti statybos objekte esantys asmenys. Rangovas sutinka, kad dėl nuotraukų darymo ar filmavimo, nebus pažeisti teisės aktai dėl asmens duomenų ir Užsakovas kiekvieną kartą fiksuojant pažeidimą neprivalės informuoti ar gauti asmenų sutikimo, leidimo.
      24. vykdyti Darbų kontrolę, siekiant įsitikinti, kad Darbų vykdymas atitinka šios Sutarties, statybą ir tvarkybą reglamentuojančių teisės aktų, bei pagrįstus Užsakovo paskirto Statinio statybos ir (ar) Tvarkybos darbų techninio prižiūrėtojo reikalavimus;
      25. tvarkyti ir saugoti Darbų vykdymo dokumentaciją, nepertraukiamai pildyti elektroninį statybos darbų žurnalą (pagal faktiškai atliktus statybos ir tvarkybos darbus). Pastabas dėl vykdomų Statybos ir Tvarkybos darbų gali pateikti tik Statinio projekto vykdymo priežiūros vadovas ir Statinio statybos ir (ar) Tvarkybos darbų techninis prižiūrėtojas raštu – įrašais statybos darbų žurnale;
      26. Darbus pradėti tik iš anksto apie tai informavus Statinio projekto vykdymo priežiūros vadovą, Statinio statybos ir (ar) Tvarkybos darbų techninį prižiūrėtoją, vykdyti Statinio projekto vykdymo priežiūros vadovo, Statinio statybos ir (ar) Tvarkybos darbų techninio prižiūrėtojo nurodymus dėl Statybos ir (ar) Tvarkybos darbų vykdymo defektų ištaisymo, reaguoti į statybos darbų žurnale įrašytas pastabas, pašalinant defektus nustatytais terminais;
      27. naudoti Statybvietę tik pagal paskirtį, garantuoti teisėtą bei saugų darbą, priešgaisrinę ir aplinkos apsaugą bei darbo higieną Statybvietėje, savo darbo zonoje, taip pat gretimos aplinkos apsaugą ir greta Statybvietės gyvenančių, dirbančių, poilsiaujančių ir judančių žmonių apsaugą nuo atliekamų Statybos ir Tvarkybos darbų sukeliamų pavojų;
      28. visas Rangovui vykdant Statybos ir Tvarkybos darbus atsiradusias atliekas (šiukšles), nedelsiant (visais atvejais iki kiekvienos darbo dienos pabaigos) nugabenti į specialiai tam skirtas Statybvietės vietas bei patalpinti į specialiai tam skirtas jų talpyklas, ir ne rečiau kaip kartą per mėnesį, išvežti visas sukauptas atliekas iš Statybvietės ir priduoti jas atliekas (šiukšles) priimančioms įmonėms teisės aktų nustatyta tvarka. Užbaigus Statybos ir Tvarkybos darbus, per 5 (penkias) darbo dienas, bet ne vėliau kaip iki Statybos darbų perdavimo-priėmimo akto pasirašymo, savo lėšomis sutvarkyti objekto aplinką, pašalinti savo Statybos ir Tvarkybos darbų atliekas bei statybos šiukšles, išgabenti nepanaudotas medžiagas, priemones, įrengimus, pašalinti statybinę techniką, sutvarkyti bei atstatyti Statybos ir Tvarkybos darbų metu suardytas statybų aikštelės vietas bei greta esančius Rangovo naudotus statinius / objektus. Pateikti Užsakovui statybinio laužo išvežimą į tam specialiai skirtas vietas patvirtinančius dokumentus;
      29. vykdyti Užsakovo nurodymus dėl Darbų vykdymo metu nustatytų Darbų defektų pašalinimo ar kitų šios Sutarties ar Lietuvos Respublikos statybą ir tvarkybą reglamentuojančių teisės aktų neatitinkančių Darbų ištaisymo, t. y. gavęs raštu iš Užsakovo pranešimą apie pastebėtus Darbų defektus, Rangovas privalo savo sąskaita per Užsakovo nurodytą terminą ištaisyti ir (ar) pašalinti Darbų defektus. Rangovui nepašalinus defektų per Užsakovo nurodytą terminą, Užsakovas turi teisę Darbų defektus pašalinti pats ar pasitelkęs trečiuosius asmenis, patirtas šalinant Darbų defektus išlaidas išskaičiuoti iš Rangovui mokėtinų lėšų ar išsiieškoti įstatymų nustatyta tvarka;
      30. savo lėšomis įrengti laikinus Statybvietės aptvėrimus iš medžiagos, suderintos su Užsakovu, rasti tinkamus privažiavimo kelius bei maršrutus į Statybvietę ir (ar) juos įsirengti savo lėšomis pagal Techninėje specifikacijoje keliamus reikalavimus. Vadovautis Pirkimo dokumentuose Statybvietės aptvėrimų įrengimui keliamais reikalavimais. Taip pat įrengiant Statybvietę Užsakovo pavedimu užtikrinti apsaugą;
      31. užtikrinti, kad Sutarties vykdymo metu (iki Statybos darbų perdavimo Užsakovui dienos) į Statybvietės teritoriją nepatektų pašaliniai asmenys;
      32. Darbus derinti su kitais Statybvietėje darbus vykdančiais rangovais (jei tokie Užsakovo bus pasitelkiami) ir paisyti visų statybos proceso dalyvių interesų, vadovautis Sutartimi ir dėti visas būtinas ir protingas pastangas, kad būtų pasiektas Sutarties sudarymo tikslas;
      33. nedelsiant, bet ne vėliau nei per 3 (tris) darbo dienas raštu informuoti Užsakovą apie aplinkybes, kurios trukdo ir (ar) gali jam trukdyti tinkamai vykdyti Sutartį. Per šiame punkte nurodytą terminą neinformavus Užsakovo, Rangovas praranda teisę remtis tomis aplinkybėmis vėliau ir tampa atsakingas ir prisiima visą riziką, jei dėl to kiltų neigiamų padarinių Užsakovui ir (ar) atliekamiems Darbams;
      34. prieš paslėpdamas ar uždengdamas kurias nors konstrukcijas ar Statybos, Tvarkybos darbus ar kitaip dėl atliekamų Statybos, Tvarkybos darbų pobūdžio padaromus kai kuriuos Statybos, Tvarkybos darbų rezultatus tiesiogiai neprieinamais, mažiausiai prieš 2 (dvi) darbo dienas raštu (el. paštu) apie tai informuoti Statinio statybos ir (ar) Tvarkybos darbų techninį prižiūrėtoją, sudaryti jam sąlygas patikrinti ir fiksuoti tokių Statybos, Tvarkybos darbų rezultatus, su juo pasirašyti paslėptų darbų aktus. Jeigu Rangovas paslepia konstrukcijas ar Statybos ir (ar) Tvarkybos darbus apie tai raštu nepranešęs Statinio statybos ir (ar) Tvarkybos darbų techniniam prižiūrėtojui ir nesudaręs sąlygų fiksuoti tų Statybos ir (ar) Tvarkybos darbų rezultatų, tai Statinio statybos ir (ar) Tvarkybos darbų techniniam prižiūrėtojui pareikalavus, Rangovas savo sąskaita privalo tą Statybos ir (ar) Tvarkybos darbą atidengti patikrinimui;
      35. organizuoti Darbus taip, kad nebūtų gadinamas jo ar kitų rangovų anksčiau atliktų darbų rezultatas, Užsakovo turtas, ar daromas nepagrįstai didelis (viršijantis numatytą techninėje ir sutartinėje dokumentacijoje) poveikis aplinkai;
      36. suvokdamas, jog be jo Statybvietėje vykdyti darbus gali būti pasitelkti ir kiti rangovai, atlyginti visus tiesioginius Užsakovo nuostolius (įskaitant, bet neapsiribojant netesybomis pagal Sutartį, darbo jėgos ir mechanizmų prastovas ir kt.), kuriuos patyrė ir Užsakovo pareikalavo apmokėti kiti rangovai, vykdę Darbus Statybvietėje dėl Rangovo Darbų atlikimo terminų nesilaikymo, nesavalaikio darbų fronto ar jo dalies, kurioje toliau dirbs kiti rangovai, perdavimo Užsakovui ar kitų šią Sutartį pažeidžiančių veiksmų;
      37. dalyvauti Statybvietėje rengiamuose rangovų susirinkimuose ir gamybiniuose pasitarimuose (jei tokie bus rengiami). Jei Rangovas ar jo atstovas susirinkime (pasitarime) nedalyvauja, nepaisant to, Rangovas privalo vykdyti susirinkimo (pasitarimo) metu priimtus sprendimus, fiksuojamus rašytiniais protokolais;
      38. Užsakovo raštišku reikalavimu pateikti Rangovo valdomo triukšmo intensyvumo matavimų rezultatus, gyvenamosios aplinkos orą teršiančių medžiagų (dulkių) matavimų rezultatus, vykdyti Užsakovo nurodymus dėl triukšmo ir taršos lygio užtikrinimo Statybvietėje;
      39. vykdyti teisės aktų reikalavimus bei Užsakovo nurodymus dėl atliekų, cheminių medžiagų ir preparatų pateikimo, laikymo, tvarkymo ir naudojimo objekte tvarkos;
      40. iškilus nelaimingo atsitikimo ir (ar) avarijos pavojui, nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus – kad būtų išvengta ar įmanomai sumažintos jų pasekmės. Visais aukščiau nurodytais atvejais Rangovas privalo nedelsdamas išsiaiškinti su jais susijusias aplinkybes ir nedelsdamas, tačiau nepažeisdamas teisės aktų reikalavimų, likviduoti kilusias pasekmes, bei pranešti apie tai Užsakovui;
      41. atlyginti nuostolius, jei atliekant Darbus dėl Rangovo, jo darbuotojų ar pasamdytų Subrangovų kaltės sugadinamas Statybvietėje esantis turtas ar anksčiau atliktų darbų rezultatas;
      42. atlyginti Užsakovui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;
      43. laikytis statybos priežiūros ir inspektavimo reikalavimų, vykdyti Užsakovo nurodymus, statybinių susirinkimų (rangovų susirinkimų) sprendimus;
      44. Užsakovo pavedimu nužymėti Statybvietės teritoriją, įskaitant: geodezinių koordinačių, reperių, raudonųjų linijų nužymėjimą bei įtvirtinimą Statybvietėje ir jų schemas; suprojektuotų statinių (jų dalių), inžinerinių tinklų ir susisiekimo komunikacijų nužymėjimą Statybvietėje; esančių Statybvietėje statinių (jų dalių) inžinerinių tinklų ir susisiekimo komunikacijų planą;
      45. tinkamai įforminti Statybos ir Tvarkybos darbų vykdymo dokumentus, nustatyta tvarka surašyti Statybos ir Tvarkybos darbų atlikimo dokumentus, atlikti laboratorinius bandymus (jei taikoma) ir jų rezultatus perduoti Užsakovui;
      46. iki Statybos darbų užbaigimo termino pabaigos pateikti Užsakovui atliktų Statybos darbų vykdymo dokumentaciją, įskaitant statybos darbų žurnalą bei jo priedus (jeigu taikomas elektroninis statybos darbų žurnalas – uždaryti elektroniniame statybos darbų žurnale sukurtas knygas, pasirašyti visus deleguotus žurnalo įrašus arba pateikti pastabas tiems žurnalo įrašams, kurie dėl objektyvių priežasčių negali būti pasirašyti (daugiau informacijos apie žurnalo valdymą ir naudojimąsi: <http://pagalba.statyboszurnalas.lt/>)), geodezinę kontrolinę dokumentaciją, matavimų, tyrimų ir bandymų protokolus bei ataskaitas, pažymas, ataskaitas, statybos produktų ir įrenginių kokybę įrodančius dokumentus, jeigu reikalinga, kadastro duomenų bylas, žemės sklypo duomenų atnaujinimo dokumentus ir kt.;
      47. esant argumentuotam Užsakovo prašymui, anksčiau nei iki Statybos ir (ar) Tvarkybos darbų užbaigimo perduoti dalį įvykdytų Statybos ir (ar) Tvarkybos darbų, kai ši Statybos ir (ar) Tvarkybos darbų dalis faktiškai baigta ir gali būti priimama Užsakovo atskirai, naudojama atskirai nuo likusios Statybos ir (ar) Tvarkybos darbų rezultatų dalies. Šiame punkte nurodytas reikalavimas yra galimas esant pagrįstoms aplinkybėms (pvz., būtina kuo skubiau perduoti dalį objekto viešam naudojimui);
      48. jeigu, atsižvelgiant į Statybos ir (ar) Tvarkybos darbų pobūdį, būtina, t. y. jei Sutarties vykdymo metu bus įrengtos sistemos, konstrukcijos, sumontuota įranga, iki visų Statybos ir (ar) Tvarkybos darbų perdavimo Rangovas privalo instruktuoti ir (arba) apmokyti Užsakovą bei Užsakovui pateikti instrukcijas / eksploatavimo sąlygas lietuvių kalba;
      49. užtikrinti, kad vykdant Statybos darbus būtų laikomasi ne mažesnio, nei 2 (dviejų) metrų iki medžio kamieno atstumo ir būtų parenkamas toks Statybos darbų vykdymo būdas, kurio metu nebūtų pažeistos medžių šaknys;
      50. užtikrinti, kad atlikus Statybos ir Tvarkybos darbus, jų rezultatas – objektas galės būti naudojamas pagal funkcinę paskirtį;
      51. esant poreikiui, užsakyti ir apmokėti: požeminių inžinerinių tinklų ir žemės sklypo su statiniais geodezines nuotraukas, statinių kadastro duomenų bylas, pastato energetinio naudingumo sertifikatą, visus laboratorinius tyrimus, numatytus laboratorinių matavimų programoje, kitus dokumentus (vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ V skyriaus antruoju skirsniu ir STR 1.05.01:2017 10 priedu), reikalingus Statybos užbaigimo procedūroms vykdyti (jeigu Statybos užbaigimo procedūra yra privaloma pagal galiojančius teisės aktus ir (ar) Rangovui tokia pareiga nustatyta Sutartyje);
      52. savo lėšomis parengti statinio inžinerinių tinklų geodezines kontrolines nuotraukas, kadastrinių matavimų (naujų ar pakeistų kadastro duomenų) bylą (-as) ir kitus dokumentus, reikalingus statiniui eksploatuoti bei perduoti juos Užsakovui;
      53. vykdant inžinerinių tinklų įrengimo darbus, paslėptų darbų aktus įforminti Rangovo, Užsakovo ir eksploatuojančios organizacijos atstovų parašais;
      54. esant poreikiui: apmokėti, suprojektuoti ir įgyvendinti inžinerinių tinklų ir sistemų galingumų didinimus, diametrų didinimus, tinklų susikirtimus, iškėlimą arba atitraukimą iš užstatymo zonos, paklojimą futliaruose (kevaluose, vamzdžiuose) ir t. t., išskyrus atvejus, jeigu šios projektavimo paslaugos ir (ar) darbai priklauso nuo trečiųjų šalių;
      55. esant poreikiui: įsivertinti, apmokėti, suprojektuoti ir įgyvendinti sklype esančių esamų inžinerinių tinklų, įvadų, sistemų rekonstravimo projektavimą bei darbų įgyvendinimą, išskyrus atvejus, jeigu šios projektavimo paslaugos ir (ar) darbai priklauso nuo trečiųjų šalių;
      56. Visas Darbų užbaigimo procedūras pagal Užsakovo suteiktus įgaliojimus atlieka Rangovas (komisijų organizavimas, reikiamų dokumentų pasirašymas, pateikimas, statinio/-ių įregistravimas, statinio (dalies) ekspertizės organizavimas ir t.t.). Darbų užbaigimas atliekamas Rangovo sąskaita, Rangovas apmoka visas būtinas išlaidas (įskaitant, bet neapsiribojant, statinio (dalies) ekspertizės rangovo, statinio projekto (jo dalies) ekspertizės rangovo išlaidas).
      57. atlikus Statybos darbus, Užsakovo pavedimu vykdyti Statybos užbaigimo procedūras, Užsakovo vardu teikti prašymus ir dokumentus (LR IS „Infostatyba“, priėmimo komisijai, kt.), gauti pažymas, gauti statybos užbaigimą patvirtinantį dokumentą (deklaraciją apie statybos užbaigimą), apmokėti visas su statybos užbaigimu susijusias išlaidas ir įregistruoti statinius VĮ „Registrų centras“;
      58. atlikus Tvarkybos darbus, Rangovas Užsakovo vardu pateikti raštišką prašymą priimti Tvarkybos darbus pagal paveldo tvarkybos reglamente PTR 3.05.01:2015 „Tvarkybos darbų priėmimo taisyklės“ nustatytą tvarką ir gauti pasirašytą ir patvirtintą Tvarkybos darbų priėmimo aktą bei apmokėti visas su šiuo nurodymu susijusias išlaidas;
      59. rengiant Darbo projektą ir atliekant Darbus taikyti aplinkos apsaugos vadybos sistemos reikalavimus, kaip numatyta Pirkimo dokumentuose. Užsakovas turi teisę bet kada, be jokio išankstinio Rangovo įspėjimo tikrinti, kaip laikomasi šio reikalavimo, įskaitant pareikalauti papildomos reikalavimo laikymąsi įrodančios informacijos ir (ar) dokumentų. Rangovas, pažeidęs šiame Sutarties punkte numatytą įsipareigojimą, moka Užsakovui 500,00 Eur (penkių šimtų eurų, 0 ct) dydžio baudą už kiekvieną nustatytą pažeidimo atvejį;
      60. vykdyti kitas pareigas, numatytas šioje Sutartyje ir galiojančiuose Lietuvos Respublikos teisės aktuose, taip pat tas, kurias lemia Sutarties esmė;
      61. Rangovo rengiamame Darbo projekte turi būti numatyta, jog statyboje naudojamos statybinės medžiagos: mediena ir jos produktai, dažai, termoizoliacinės medžiagos, gipso plokštės, plytelės, langai, stoglangiai ir išorinės įstiklintos durys (kiek tai aktualu pagal Projektą), atitiktų minimalius aplinkos apsaugos kriterijus (Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo XIII skyrius „Statybinės medžiagos“) ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“)“;
      62. Rangovo naudojamos statybinės medžiagos: mediena ir jos produktai, dažai, termoizoliacinės medžiagos, gipso plokštės, plytelės, langai, stoglangiai ir išorinės įstiklintos durys (kiek tai aktualu pagal Projektus), turi atitikti minimalius aplinkos apsaugos kriterijus (Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo XIII skyrius „Statybinės medžiagos“) ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“)“;
   3. Rangovo, Subrangovo ar subjektų, kurių pajėgumais yra remiamasi, ar juos kontroliuojančių asmenų, taip pat įrenginių, medžiagų, prekių, priemonių, statybos produktų ar paslaugų kilmė (toliau – Draudžiama kilmė) negali būti iš Lietuvos Respublikos viešųjų pirkimų įstatymo 92 straipsnio 14 ir (arba) 15 dalyje numatytame sąraše nurodytų valstybių ar teritorijų. Visi įrenginiai, prekės, priemonės, statybos produktai bei medžiagos turi atitikti Užsakovo nurodytus reikalavimus, negali būti Draudžiamos kilmės ir negali būti importuojami iš šalių ar jų dalių, teritorijų (specialaus statuso zonų), iš kurių importas yra draudžiamas pagal Jungtinių Tautų Saugumo Tarybos sprendimus, arba jeigu yra taikomos Jungtinių Amerikos Valstijų, Europos Sąjungos ribojamosios priemonės (sankcijos) ar kitų tarptautinių organizacijų, kurių narė yra arba kuriose dalyvauja Lietuvos Respublika, tarptautinės sankcijos. Bet kuriuo Sutarties vykdymo metu, Užsakovui pareikalavus, Rangovas per Užsakovo nustatytą terminą įsipareigoja pateikti Užsakovui informaciją ir (ar) dokumentus apie įrenginių, prekių, priemonių, statybos produktų, medžiagų kilmės šalį, gamintoją ir jo kontroliuojantį asmenį.
   4. Užsakovas įgalioja Rangovą būti atsakingu, kad Statybvietėje Statybos ir Tvarkybos darbus atliktų tik turintys skaidriai dirbančio asmens tapatybės identifikavimo kodą, suformuotą „Sodros“ sistemoje pagal „Sodros“ turimus duomenis apie asmens darbo santykius, savarankišką veiklą, komandiravimą, o tais atvejais, kai šiems asmenims kodas negali būti suformuotas – kad šie asmenys turėtų kode užšifruojamus duomenis, nurodytus Lietuvos Respublikos valstybinio socialinio draudimo įstatymo 151 straipsnio 8 dalyje, pagrindžiančius dokumentus. Rangovas yra atsakingas už kitų asmenų, kurie Statybvietėje neatlieka Statybos ir (ar) Tvarkybos darbų, tapatybės identifikavimą. Rangovas privalės registruoti asmenų, kurie Statybvietėje neatlieka Statybos ir (ar) Tvarkybos darbų, buvimo Statybvietėje pradžios ir pabaigos laiką bei priežastis.
2. **DARBŲ PERDAVIMAS-PRIĖMIMAS**
   1. Rangovas, suderinęs su Užsakovu Darbo projektą, privalo pateikti Užsakovui Darbo projekto \*.pdf ir \*.adoc versiją (failų ir katalogų pavadinimai bei struktūra formuojami pagal Darbo projekto dalis) su Užsakovu suderintu formatu (suderinta priimtina laikmena) (Užsakovui, Statinio statybos techniniam prižiūrėtojui (1 egz.)). Darbo projektas pateikiamas pasirašytas jo rengėjų, vadovaujantis Lietuvos Respublikos statybos įstatymu. Užsakovui ir Statinio statybos techniniam prižiūrėtojui taip pat perduodamos parengtos darbinės failų versijos (\*.dwg ir \*.doc formatu) turi būti su visomis autorinėmis teisėmis naudoti statinio apimtyje bei neapribota galimybe juos redaguoti. Pilnai parengto Darbo projekto priėmimas atliekamas pasirašant perdavimo-priėmimo aktą. Rangovas, perduodamas Darbo projektą, maksimalia leistina įstatymuose numatyta apimtimi ir turiniu, neatlygintinai perleidžia Užsakovui (įskaitant, bet neapsiribojant Užsakovo teise be atskiro Rangovo sutikimo naudoti jį savo nuožiūra, kopijuoti, perleisti tretiesiems asmenims) visas turtines teises į pagal šią Sutartį sukurtą kūrinį, t. y. Darbo projektą. Rangovas neturi teisės be atskiro rašytinio Užsakovo sutikimo perleisti Darbo projekto ar bet kurios jo dalies bet kuriam trečiajam asmeniui.
   2. Sutarties vykdymo metu tinkamai Sutarties vykdymo kontrolei užtikrinti bei atsiskaitymams vykdyti tarp Šalių Sutarties 8.3 – 8.8 punktuose nustatyta tvarka yra pasirašomi Atliktų darbų aktai, kuriuose procentine išraiška nuo Įkainotų veiklų sąraše nurodytų Darbų grupių (etapų) fiksuojami atlikti Darbai. Atliktų darbų akte nurodytų Statybos ir Tvarkybos darbų galutinis tinkamumas patvirtinamas vadovaujantis Sutarties 8.12 – 8.13 punkte nustatyta tvarka, pasirašant Statybos darbų perdavimo-priėmimo aktą, po to, kai bus atlikti visi Sutartyje numatyti Statybos darbai ir gautas Tvarkybos darbų priėmimo aktas. Galutiniame Atliktų darbų akte nurodytų Statybos užbaigimo procedūrų atlikimo tinkamumas patvirtinamas vadovaujantis Sutarties 8.16 punkte nustatyta tvarka, pasirašant Darbų perdavimo-priėmimo aktą, po to, kai bus atliktos Statybos užbaigimo procedūros (gautas statybos užbaigimą patvirtinantis dokumentas), išskyrus, jeigu Statybos užbaigimo procedūros nėra privaloma atlikti pagal galiojančius teisės aktus ir (ar) Rangovui tokia pareiga nebuvo nustatyta Sutartyje.
   3. Rangovas ne vėliau kaip likus 5 (penkioms) dienoms iki einamojo mėnesio paskutinės darbo dienos pateikia Statinio statybos ir (ar) Tvarkybos techniniam prižiūrėtojui Rangovo pasirašytą Atliktų darbų akto projektą (F-2 forma, Sutarties 2 priedas), atliktų Darbų ir išlaidų apmokėjimo pažymos (F-3 forma, Sutarties 3 priedas) projektą. Jei atliktų Darbų pobūdis numato atitinkamos techninės dokumentacijos paruošimą (pabaigtas atskirų Darbų etapas, atlikti Statybos darbai bus paslėpti ir jiems būtina paruošti geodezines kontrolines nuotraukas, paslėptų Statybos darbų aktus, atlikti atitinkamus matavimus bei bandymus), Rangovas kartu su Atliktų darbų aktu privalo pateikti ir reikalingą statybos vykdymo dokumentaciją. Nepateikus šiame punkte nurodytų reikalavimų atitinkančio Atliktų darbų akto ir kitų šiame punkte numatytų dokumentų nustatytu terminu, Atliktų darbų akto pasirašymas nukeliamas kitam ataskaitiniam laikotarpiui – į kitą mėnesį.
   4. Rangovas privalo taip parengti atsiskaitymo už atliktus Darbus dokumentus (sąskaitas, Atliktų darbų aktus, pažymas), kad skaičiavimus būtų galima patikrinti. Atsiskaitymo dokumentuose Rangovas privalo laikytis Sutartyje (jos prieduose) išvardintų Darbų etapų (grupių) sudėties, pavadinimų ir eilės numerių bei įkainių, ir Užsakovui ir (ar) Statinio statybos ir (ar) Tvarkybos darbų techniniam prižiūrėtojui pareikalavus, pridėti detalius Darbų rūšį ir apimtį patvirtinančius apskaičiavimus ir dokumentus.
   5. Statinio statybos ir (ar) Tvarkybos darbų techninis prižiūrėtojas, ne vėliau kaip per 5 (penkias) darbo dienas nuo Atliktų darbų akto bei atliktų Darbų ir išlaidų apmokėjimo pažymos ir kitų Sutarties 8.3 punkte nurodytų dokumentų (jeigu taikoma) gavimo, privalo apžiūrėti atliktus Darbus, patikrinti dalinai arba pilnai atlikto Darbo (etapo) apimtį, įvertinti, kokia Įkainotų veiklų sąraše numatyto Darbo (etapo) dalis procentais yra faktiškai atlikta, ir nenustačius Atliktų darbų akto trūkumų jį pasirašyti. Jeigu patikrinimo metu nustatoma, kad atliktų Darbų apimtys neatitinka nurodytų Rangovo pateiktame Atliktų darbų akte arba Darbai atlikti su defektais, Rangovas Statinio statybos ir (ar) Tvarkybos darbų techninio prižiūrėtojo nurodymu privalo ištaisyti Atliktų darbų aktą, iš jo išbraukdamas Darbus, atliktus su defektais ir (ar) pakoreguojant (patikslinant) fakto neatitinkančias atliktų Darbų apimtis. Pataisytą Atliktų darbų aktą bei atliktų Darbų ir išlaidų apmokėjimo pažymą, Rangovas privalo pateikti ne vėliau kaip per 1 (vieną) darbo dieną nuo Atliktų darbų akto grąžinimo pataisymui datos, priešingu atveju Atliktų darbų akto pasirašymas nukeliamas kitam ataskaitiniam laikotarpiui – į kitą mėnesį.
   6. Pasirašytą Atliktų darbų aktą bei atliktų Darbų ir išlaidų apmokėjimo pažymą Statinio statybos ir (ar) Tvarkybos darbų techninis prižiūrėtojas pateikia Užsakovui. Nesant Užsakovo pastabų, Užsakovas pasirašo pateiktą Atliktų darbų aktą bei atliktų Darbų ir išlaidų apmokėjimo pažymą. Esant Užsakovo pastaboms, Atliktų darbų aktas bei atliktų Darbų ir išlaidų apmokėjimo pažyma grąžinami Rangovui, o jų pasirašymas nukeliamas kitam ataskaitiniam laikotarpiui – į kitą mėnesį.
   7. Užsakovas turi teisę atsisakyti pasirašyti Atliktų darbų aktus ir (ar) neapmokėti už atliktus Darbus, jeigu Darbų tinkamumo nepatvirtina Statinio statybos ir (ar) Tvarkybos darbų techninis prižiūrėtojas savo parašu. Taip pat Užsakovas turi teisę nemokėti už atliktus Darbus, jeigu yra bent viena iš šių sąlygų: atlikti Darbai turi defektų; Atliktų darbų aktai pateikti ne Sutartyje nustatytu terminu; pateiktuose Atliktų darbų aktuose nurodyti Darbai neatitinka faktiškai atliktų Darbų kiekių; pateiktuose Atliktų darbų aktuose nurodytiems Statybos ir (ar) Tvarkybos darbams nėra sutvarkyta su jų atlikimu būtina dokumentacija; neužpildytas statybos darbų žurnalas; Statybos ir (ar) Tvarkybos darbai atlikti taip, kad juos galima sugadinti atliekant sekančius Statybos ir (ar) Tvarkybos darbus, arba atlikti Statybos ir (ar) Tvarkybos darbai yra gadinami vykdant kitus Statybos ir (ar) Tvarkybos darbus objekte (pvz. neužbaigtas Statybos darbų konstruktyvas) ir kitais teisės aktų nustatytais atvejais. Jeigu Atliktų darbų aktai ar Darbai turi defektų, Užsakovas turi teisę priimti sprendimą pasirašyti Atliktų darbų aktą su pastabomis dėl tų defektų, taip pat Šalys gali suderinti defektų šalinimo sąlygas be šių aktų pasirašymo. Tokiu atveju Šalys turi suderinti tų defektų pašalinimo terminus ir kitas sąlygas (jei Užsakovas nenusprendžia defektų pašalinimui samdyti kitų rangovų), o Užsakovas turi teisę nemokėti už Darbus ar, savo pasirinkimu – jų dalį, tol, kol nebus pašalinti tie defektai, įskaitant ir tuos atvejus, kai Užsakovo sprendimu tiems defektams pašalinti samdomi kiti rangovai.
   8. PVM sąskaita faktūra už atliktus Darbus pagal suderintą ir Šalių pasirašytą Atliktų darbų aktą pateikiama ne vėliau kaip iki kito mėnesio 10 (dešimtos) dienos elektroniniu būdu, naudojantis informacinės sistemos SABIS priemonėmis.
   9. Užsakovas turi teisę pareikalauti įforminti Atliktų darbų aktus, jeigu Rangovas neatlieka laiku Darbų ar kurios nors jų dalies, Darbų vykdymą sustabdo – tam, kad būtų galima įvertinti faktiškai atliktų Darbų kiekį ir kokybę.
   10. Šalys aiškiai supranta ir patvirtina, kad Atliktų darbų aktų pasirašymas nėra laikomas Darbų ar jų dalies perdavimu-priėmimu. Rangovas turi imtis visų įmanomų ir racionalių priemonių, apsaugant atliktų Darbų rezultatus nuo žalos. Statybos ir (ar) Tvarkybos darbų rezultato – statinio ar jo dalies sugadinimo ar žuvimo, išskyrus dėl nenugalimos jėgos (*force majeure*) aplinkybių, rizika iki jo perdavimo Užsakovui Statybos darbų perdavimo-priėmimo aktu tenka Rangovui, nepriklausomai nuo to, ar Darbų kaina jam buvo visiškai ar dalinai sumokėta.
   11. Užsakovas, pasirašęs Atliktų darbų aktą, reikalavimus dėl Statybos ir (ar) Tvarkybos darbų defektų pašalinimo turi teisę reikšti ir vėliau, iki Statybos darbų perdavimo-priėmimo akto pasirašymo.
   12. Rangovas, užbaigęs Sutartyje numatytus Statybos darbus ar jų dalį (etapą), gavęs Tvarkybos darbų priėmimo aktą (-us) bei, jeigu reikia, atlikęs baigiamuosius bandymus, ne vėliau kaip prieš 10 (dešimt) dienų raštu praneša Užsakovui ir Statinio statybos ir (ar) Tvarkybos techniniam prižiūrėtojui apie numatomą Statybos ir (ar) Tvarkybos darbų perdavimą, prašydamas organizuoti jų priėmimą. Rangovas turi pareigą inicijuoti ir organizuoti atliktų Statybos ir (ar) Tvarkybos darbų perdavimą, juos pristatyti Užsakovui, kad jis galėtų susipažinti su tuo atlikimu, įvertinti ir priimti sprendimą, ar jie tinkamai atlikti, ar juos priimti. Statybos ir (ar) Tvarkybos darbų perdavimas-priėmimas įvyksta Šalių suderintu laiku ir įforminamas Šalių pasirašomu Statybos darbų perdavimo-priėmimo aktu. Statybos ir (ar) Tvarkybos darbų perdavimo-priėmimo metu Užsakovas patikrina, ar Rangovo siūlomi perduoti Statybos ir (ar) Tvarkybos darbai (jų rezultatas) atitinka Sutartyje numatytą apimtį, kokybę ir kitus reikalavimus, perduodama visa Sutartyje numatyta dokumentacija. Statybos ir (ar) Tvarkybos darbų atitikimą Sutarties sąlygoms ir tinkamumą turi patvirtinti Statinio statybos ir (ar) Tvarkybos techninis prižiūrėtojas savo parašu.
   13. Šalys susitaria, kad prieš priimant galutinį Statybos ir (ar) Tvarkybos darbų rezultatą ir pasirašant Statybos darbų perdavimo-priėmimo aktą, Užsakovas turi teisę tikrinti visus atliktus Statybos ir (ar) Tvarkybos darbus, įskaitant ir Statybos ir (ar) Tvarkybos darbus, kurie buvo nurodyti Atliktų darbų aktuose, ir jų kokybę ne daugiau kaip 2 (du) kartus, sudarant defektinius aktus. Rangovas privalo ištaisyti visus defektiniuose aktuose nurodytus defektus savo sąskaita per Užsakovo nustatytą technologiškai reikalingą, protingą terminą. Tik pilnai ištaisius visus nurodytus defektus po pirmojo patikrinimo, organizuojamas antras patikrinimas. Pilnai ištaisius visus antrojo patikrinimo metu nurodytus defektus, Užsakovas pasirašo Statybos darbų perdavimo-priėmimo aktą, nepaisant to, kad per laikotarpį, kol Rangovas taisė įvardintus defektus paaiškėja nauji, iki tol neįvardinti defektai, tačiau tokie defektai nėra esminiai, t. y. smulkūs defektai, neturintys įtakos objekto naudojimui ir nekeliantys sunkumų naudotis objektu; pastaruoju atveju yra laikoma, kad šie neesminiai defektai yra garantinio laikotarpio defektai ir juos Rangovas privalo taisyti kaip garantinio laikotarpio defektus.
   14. Užsakovas turi teisę nepasirašyti Statybos darbų perdavimo-priėmimo akto, nurodydamas motyvus, esant esminiams trūkumams (pavyzdžiui, tokiems, dėl kurių Statybos ir (ar) Tvarkybos darbų rezultato neįmanoma naudoti pagal paskirtį, ir kurių negalima pašalinti).
   15. Šalims pasirašius Statybos darbų perdavimo-priėmimo aktą, Rangovas organizuoja Statybos užbaigimo procedūrą.
   16. Rangovas, atlikęs Statybos ir Tvarkybos užbaigimo procedūras, inicijuoja ir organizuoja jų rezultato (visų statybos užbaigimo ir su tuo susijusių dokumentų, kuriuos turi saugoti Užsakovas) perdavimą Užsakovui. Perdavimas-priėmimas įforminamas Šalių pasirašomu Darbų perdavimo-priėmimo aktu. Ši nuostata netaikoma, jeigu Statybos ir (ar) Tvarkybos užbaigimo procedūros nėra privaloma atlikti pagal galiojančius teisės aktus ir (ar) Rangovui tokia pareiga nebuvo nustatyta Sutartyje.
3. **DARBŲ KOKYBĖ IR DEFEKTŲ ŠALINIMO TVARKA**
   1. Jeigu Užsakovas iki Darbų ar jų dalies perdavimo-priėmimo akto pasirašymo dienos bet kuriuo metu pastebi, kad atlikti Darbai turi defektų ar yra atliekami pažeidžiant šioje Sutartyje numatytas sąlygas, jis bet kuriuo metu gali raštu pareikalauti, kad Rangovas:
      1. nedelsiant sustabdytų ir (ar) nutrauktų Darbų atlikimą;
      2. pašalintų šiuos defektus per nurodytą laiko tarpą;
      3. neatlygintinai pakeistų nekokybiškas medžiagas, gaminius, dirbinius, įrangą;
      4. neatlygintinai pagerintų atliekamų Darbų kokybę;
      5. neatlygintinai ištaisytų netinkamai atliktus Darbus.
   2. Šalys susitaria, kad normas viršijantys sienų ir konstrukcijų nelygumai, taipogi paviršių nudaužymai, gaminių ar įrangos nubraižymai, sulankstymai,  aptaškymai dažais, pelėsis, nevienodos tekstūros ir spalvos dažymas ir panašiai, taip pat bus laikomi defektais ir jie privalės būti tinkamai ištaisyti ir (ar) pakeisti naujais.
   3. Jeigu Rangovas nukrypsta nuo Projektų, Šalių suderinto Grafiko, nesilaiko normatyvinių statybos dokumentų reikalavimų ir (ar) Statybos darbų vykdymo protokoluose nurodytų teisėtų užduočių, kitų teisėtų Užsakovo nurodymų, nevykdo atsilikimo valdymo plane numatytų Darbų atlikimo tempo spartinimo priemonių, Užsakovas surašo defektinius aktus ir (ar) pretenziją, raštu reikalauja šalinti defektus, ir nemoka už nekokybiškai atliktą darbą. Užsakovas turi teisę sustabdyti nekokybiškai atliekamus Darbus arba tuos Statybos ir (ar) Tvarkybos darbus, kurie gadina jau atliktus Statybos ir (ar) Tvarkybos darbus bei sustabdyti mokėjimus už nekokybiškai atliktus Darbus bei už tuos Statybos ir (ar) Tvarkybos darbus, kurie gali būti sugadinti dėl nekokybiškai atliktų Darbų, iki defektų pašalinimo.
   4. Jeigu Užsakovas bet kuriuo metu pastebi, kad atlikti Statybos ir (ar) Tvarkybos darbai turi defektų, kurie kelia pavojų žmonių sveikatai, darbo saugai ir aplinkos ar turto saugumui, Užsakovas turi teisę pareikalauti Rangovo nedelsiant, bet ne vėliau nei per 3 (tris) darbo valandas nuo atitinkamo pranešimo gavimo (žodžiu ar raštu), sustabdyti Darbų ar Darbų dalies vykdymą. Darbai sustabdomi iki tol, kol Rangovas užtikrins žmonių sveikatos, darbo saugos ir aplinkos ar turto saugumą. Pašalinęs priežastis Rangovas privalo raštu kreiptis į Užsakovą, prašydamas leidimo pratęsti Darbų vykdymą.
   5. Jeigu Užsakovas atliktų Darbų defektus pastebės tik po jų perdavimo-priėmimo, Užsakovas turi teisę sulaikyti apmokėjimą už šiuos ir su jais susijusius Darbus iki tol, kol defektai bus pašalinti Rangovo arba bus išspręstas jų pašalinimo klausimas kitu būdu, paaiškės tokio pašalinimo išlaidos.
   6. Užsakovas, nusprendęs sulaikyti apmokėjimą už su defektais atliktus Darbus iki tol, kol defektai bus pašalinti, ne vėliau nei per 3 (tris) darbo dienas iki apmokėjimo sulaikymo dienos, raštu įsipareigoja pranešti Rangovui tikslią apmokėjimo sulaikymo datą bei nurodyti tikslią sumą, kuriai bus sulaikomas apmokėjimas už konkrečius su defektais atliktus Darbus iki tol, kol defektai bus pašalinti bei technologiškai reikalingą, protingą terminą defektams pašalinti.
   7. Jeigu Rangovas per nurodytą technologiškai reikalingą, protingą terminą nepašalina atliktų Darbų defektų, apie kuriuos jį informavo Užsakovas, Rangovas privalo atlyginti Užsakovui tiesioginius nuostolius, kuriuos šis patirs šalindamas defektus savo iniciatyva, pasitelkdamas trečiuosius asmenis. Tokie nuostoliai (išlaidos už trečiųjų asmenų paslaugas defektams šalinti) yra išskaitomi iš Rangovui mokėtinų sumų ir (ar) pasinaudojus Rangovo pateiktu Sutarties įvykdymo užtikrinimu.
   8. Darbų defektų pripažinimas, jų šalinimas, įskaitant per atskirai Šalių sutartą laikotarpį, savaime neprailgina Sutarties įvykdymo terminų, nereiškia jų pratęsimo.
4. **ATSISKAITYMAS UŽ DARBUS**
   1. Užsakovas atsiskaito už Darbo projektą per 30 (trisdešimt) dienų nuo Darbo projekto perdavimo-priėmimo akto pasirašymo dienos pagal Rangovo pateiktą PVM sąskaitą-faktūrą tokia tvarka:
      1. 50 proc. nuo Įkainotų veiklų sąraše nurodytos fiksuotos Darbo projekto parengimo sumos Rangovui sumokama parengus bei suderinus su Užsakovu bei Statinio statybos techniniu prižiūrėtoju visą Darbo projektą ir vadovaujantis Sutarties 8.1 punktu perdavus Užsakovui ir šiam perdavimo – priėmimu aktu priėmus visos apimties Darbo projektą;
      2. 50 proc. nuo Įkainotų veiklų sąraše nurodytos fiksuotos Darbo projekto parengimo sumos Rangovui sumokama užbaigus Statybos darbus (pasirašius Statybos darbų perdavimo-priėmimo aktą) ir atlikus visus būtinus Darbo projekto pakeitimus (kurie paaiškėjo Statybos darbų vykdymo metu), išleidžiant naują Darbo projekto laidą ir ją Užsakovui priėmus perdavimo – priėmimo aktu;
   2. Išankstinis avansinis mokėjimas Rangovui nėra galimas.
   3. Užsakovas už faktiškai atliktus Darbus ar jų dalį atsiskaito su Rangovu pagal patvirtintus Atliktų darbų aktus bei Darbų ir išlaidų apmokėjimo pažymas per 30 (trisdešimt) dienų nuo PVM sąskaitos faktūros gavimo dienos. Rangovas PVM sąskaitas faktūras Užsakovui teikia elektroniniu būdu, Naudojantis SABIS informacine sistema. Išrašomoje sąskaitoje faktūroje Rangovas turi nurodyti Užsakovo Sutarčiai suteiktą numerį. Išlaidos už naudojimąsi SABIS informacine sistema, jei tokių būtų, tenka Rangovo rizikai.
   4. Užsakovas už faktiškai atliktus Darbus pagal paskutinį Atliktų darbų aktą, kuriame nurodytų atliktų Darbų vertė, neįskaitant Darbo projekto parengimo kainos, negali būti mažesnė kaip 10 proc. nuo Pradinės Sutarties vertės Eur be PVM, atsiskaito su Rangovu per 30 (trisdešimt) dienų atlikus visas statybos užbaigimo procedūras (Darbų perdavimo – priėmimo akto pasirašymas, statybos užbaigimo akto ir (arba) deklaracijos apie statybos užbaigimą gavimas).
   5. Tais atvejais, kai yra objektyviai pagrįsta, mokėjimai gali būti atidedami, bet ne ilgiau kaip 60 (šešiasdešimt) dienų, skaičiuojant nuo Atliktų darbų aktų, atliktų Darbų ir išlaidų apmokėjimo pažymų patvirtinimo dienos.
   6. Jeigu Rangovas Sutartyje nustatytu laiku ar pagal Užsakovo pareikalavimą nepateikia Atliktų darbų aktų, Užsakovas gali juos surašyti vienašališkai pats (pasitelkęs kitus trečiuosius asmenis savo nuožiūra). Tokias Užsakovo išlaidas atlygina Rangovas, tokius aktus Užsakovas pateikia Rangovui. Tokie aktai nėra pagrindas Rangovui surašyti PVM sąskaitas-faktūras, nebent Užsakovas nurodytų kitaip.
   7. Užsakovas neapmoka Rangovui už darbus, kurie nenumatyti Sutartyje, bet juos Rangovas atlieka savavališkai, be Užsakovo leidimo, nukrypdamas nuo Sutarties, taip pat už darbus, kurie nors ir numatyti Sutartyje, bet susiję su Darbų defektų šalinimu ar Sutartyje numatyta, kad jie atliekami neatlygintinai, Rangovo sąskaita. Užsakovui pareikalavus, Rangovas privalo per Užsakovo nurodytą terminą neatlygintinai pašalinti be Užsakovo leidimo atliktus darbus, priešingu atveju, Užsakovas juos pašalina Rangovo sąskaita.
   8. Rangovas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
   9. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos anksčiausiai Sutarties pagrindu už atliktus Darbus atsiradusiems įsiskolinimams, nurodytiems Rangovo PVM sąskaitose-faktūrose, padengti pagal Sutartį; tik padengus šiuos įsiskolinimus, įmokos naudojamos padengti delspinigiams (antrąja eile) apmokėti (jeigu jie buvo priskaičiuoti pagal Sutartį), po to trečiąja eile – palūkanoms apmokėti (jeigu jos buvo priskaičiuotos pagal Sutartį).
   10. Užsakovas numato tiesioginio atsiskaitymo galimybę su Sutartyje nurodytais Subrangovais tokiomis sąlygomis:
       1. sudarius Sutartį, bet ne vėliau negu Sutartis pradedama vykdyti, Rangovas įsipareigoja Užsakovui raštu pateikti tuo metu žinomų Subrangovų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus Sutarties vykdymo metu, taip pat apie naujus Subrangovus, kuriuos jis ketina pasitelkti vėliau;
       2. Užsakovas ne vėliau kaip per 3 (tris) darbo dienas nuo Sutarties 10.11.1 punkte nurodytos informacijos gavimo dienos raštu informuoja Subrangovus apie tiesioginio atsiskaitymo galimybę, jeigu pagal Sutarties prasmę toks atsiskaitymas yra galimas;
       3. Subrangovas, norėdamas pasinaudoti tokia galimybe, raštu pateikia prašymą Užsakovui. Kai Subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio Subrangovo, pagal prie Sutarties pridedamą formą (Sutarties 7 priedas), kurioje aprašoma tiesioginio atsiskaitymo su Subrangovu tvarka, atsižvelgiant į Sutartyje ir subrangos sutartyje (sudarytoje tarp Rangovo ir Subrangovo) nustatytus reikalavimus. Trišalėje sutartyje atsiskaitymo su Subrangovu tvarka bus nustatoma vadovaujantis šioje Sutartyje numatyta atsiskaitymo tvarka;
       4. Rangovas turi teisę prieštarauti nepagrįstiems mokėjimams Subrangovui, pateikdamas Užsakovui ir Subrangovui raštišką tokio prieštaravimo pagrindimą;
       5. tiesioginio atsiskaitymo su Subrangovais galimybė nekeičia Rangovo atsakomybės dėl Sutarties įvykdymo.
5. **UŽTIKRINIMAS IR DRAUDIMAS**
   1. Rangovas ne vėliau kaip per 10 (dešimt) darbo dienų nuo Sutarties pasirašymo dienos privalo Užsakovui pateikti Sutarties įvykdymo užtikrinimą – užstatą arba pirmojo pareikalavimo besąlyginę banko garantiją, arba pirmojo pareikalavimo besąlyginį laidavimo draudimą ne mažesnei kaip 5 (penkių) proc. dydžio nuo Pradinės Sutarties vertės 11.2 – 11.3 punktuose nustatyta tvarka. Nepateikus Sutarties įvykdymo užtikrinimo per nustatytą terminą, Sutartis neįsigalioja.
   2. Jeigu Rangovas Sutarties vykdymą užtikrina užstatu, jis turi Sutarties 11.1 punkte nurodytą sumą pervesti į Vilniaus miesto savivaldybės administracijos (kodas 188710061) sąskaitą LT95 4010 0424 0394 3983 Luminor Bank AS banko Lietuvos skyrius banke).
   3. Jeigu Rangovas Sutarties vykdymą užtikrina banko garantija arba draudimo bendrovės laidavimo draudimu, Sutarties įvykdymo užtikrinimo dokumentas turi būti parengtas pagal Sutartyje įtvirtintus reikalavimus ir turi atitikti esmines jos sąlygas. Jeigu Rangovas pateikia draudimo bendrovės išduotą Sutarties įvykdymo užtikrinimo galiojimą užtikrinantį dokumentą, tai kartu su Sutarties įvykdymo užtikrinimo laidavimo draudimo raštu Rangovas turi pateikti ir pasirašytą draudimo liudijimo (poliso) originalą bei mokestinio pavedimo kopiją, kad draudimo įmoka už šį išduotą Sutarties įvykdymo užtikrinimo laidavimo draudimo raštą yra sumokėta. Rangovas privalo pateikti deramai įformintą, atitinkančią Lietuvos Respublikos teisės aktų reikalavimus, banko besąlygišką ir neatšaukiamą Sutarties įvykdymo garantiją arba laidavimo draudimo raštą bei visus juos lydinčius dokumentus (originalus) tokiomis sąlygomis (sąlygos turi būti nurodytos banko garantijoje ar draudimo laidavime):
      1. garantas arba draudikas – bankas arba draudimo bendrovė; banko garantija arba laidavimo draudimo turi būti neatšaukiami ir besąlyginiai, banko garantija arba laidavimo draudimas negali būti atšauktas arba suvaržytas be Užsakovo sutikimo;
      2. garantijos (laidavimo draudimo) suma – 5 (penki) proc. nuo Pradinės Sutarties vertės;
      3. garantijos (laidavimo draudimo) galiojimo terminas turi būti ne trumpesnis nei Darbų atlikimo laikotarpis ir 1 (vienas) mėnuo po numatomos Darbų atlikimo dienos, nurodytos Sutarties 4.1 punkte.
      4. garantijos (laidavimo draudimo) dalykas: bet koks Rangovo prievolių pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas; garantijos (laidavimo draudimo) sumos išmokėjimo sąlygos ir tvarka: per 10 (dešimt) darbo dienų nuo pirmo raštiško Užsakovo pranešimo garantui (draudikui) apie Rangovo Sutartyje nustatytų prievolių pažeidimą. Garantas (draudikas) neturi teisės reikalauti, kad Užsakovas pagrįstų savo reikalavimą. Užsakovas pranešime garantui (draudikui) nurodys, kad garantijos (laidavimo draudimo) suma jam priklauso dėl to, kad Rangovas neįvykdė Sutarties sąlygų ar kitaip pažeidė Sutartį.
      5. Sutarties įvykdymo užtikrinimo dokumente privalo būti numatyta, jog ginčai tarp šalių dėl banko garantijos arba laidavimo draudimo sprendžiami Lietuvos Respublikos teismuose.
   4. Tuo atveju, kai Darbai yra sustabdomi ar Darbų atlikimo terminas pratęsiamas, Sutarties įvykdymo užtikrinimas užstatu paliekamas Užsakovo sąskaitoje, užtikrinant Rangovo sutartinių įsipareigojimų vykdymą likusiam Darbų atlikimo laikotarpiui.
   5. Tuo atveju, kai Darbai yra sustabdomi ar Darbų atlikimo terminas pratęsiamas, turi būti atitinkamai pratęstas ir banko garantijos arba laidavimo draudimo galiojimo terminas, užtikrinant Rangovo sutartinių įsipareigojimų vykdymą ne trumpiau kaip Darbų atlikimo laikotarpiui.
   6. Tuo atveju, kai Sutarties vykdymo metu iki Sutarties įvykdymo užtikrinimo (banko garantijos arba laidavimo draudimo) galiojimo pabaigos lieka ne mažiau kaip 10 (dešimt) darbo dienų, Rangovas įsipareigoja pateikti Užsakovui pratęstą arba naują Sutarties įvykdymo užtikrinimą patvirtinantį dokumentą, užtikrinantį Rangovo sutartinių įsipareigojimų vykdymą ne trumpiau kaip Darbų atlikimo laikotarpiui.
   7. Jei Užsakovas pasinaudoja Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, privalo per 10 (dešimt) darbo dienų pateikti Užsakovui naują Sutarties įvykdymo užtikrinimą šiame Sutarties skyriuje nustatytomis sąlygomis.
   8. Jei Rangovas šio skyriaus 11.6 ir (ar) 11.7 punktuose nustatytu terminu nepateikia Užsakovui Sutarties įvykdymo užtikrinimo atnaujinimo ar pratęsimo, Užsakovas sulaiko Sutarties 11.1 punkte nurodyto dydžio sumą iš Rangovui mokėtinų sumų, kuri tampa Sutarties įvykdymo užtikrinimu – užstatu. Tokiu atveju šiai sulaikytų pinigų sumai (užstatui) taikomos visos šio skyriaus sąlygos.
   9. Sutarties įvykdymo užtikrinimo dokumente nurodytos sumos sumokėjimas ar pasinaudojimas Sutarties įvykdymo užtikrinimu užstatu nesiejamas su visišku Užsakovo patirtų nuostolių atlyginimu ir neatleidžia Rangovo nuo pareigos juos atlyginti pilnai.
   10. Sutarties įvykdymo užtikrinimas grąžinamas gavus rašytinį Rangovo prašymą per 30 (trisdešimt)  dienų po Darbų perdavimo-priėmimo akto ir Atliktų darbų akto bei atliktų Darbų ir išlaidų apmokėjimo pažymos pasirašymo dienos arba per 30 (trisdešimt) dienų po Statybos darbų perdavimo-priėmimo akto ir Atliktų darbų akto bei atliktų Darbų ir išlaidų apmokėjimo pažymos pasirašymo dienos, jeigu Statybos užbaigimo procedūros nėra privaloma atlikti pagal galiojančius teisės aktus ir (ar) Rangovui tokia pareiga nebuvo nustatyta.
   11. Rangovas ne vėliau kaip iki Darbų pradžios Statybvietėje privalo Užsakovui pateikti statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo sutarties, naudos gavėju nurodant Užsakovą, patvirtintą kopiją (kartu su jos apmokėjimą įrodančio dokumento kopija), sudarytą vadovaujantis Lietuvos Respublikos statybos įstatymo nuostatomis ir kitais šią draudimo rūšį reglamentuojančiais teisės aktais, už ne mažesnę kaip 43 400 Eur (keturiasdešimt trijų tūkstančių keturių šimtų eurų) draudimo sumą vienam draudžiamajam įvykiui. Papildoma draudimo suma vienam draudžiamajam įvykiui, kai neužtenka 43 400 Eur draudimo sumos – ne mažesnė kaip 100 000 Eur (vienas šimtas tūkstančių eurų) visam draudžiamajam laikotarpiui. Civilinės atsakomybės privalomojo draudimo sutartis turi įsigalioti iki Darbų pradžios ir turi galioti visą Statybvietėje vykdomų Statybos ir Tvarkybos darbų laikotarpį iki visų Statybos darbų perdavimo-priėmimo Užsakovui dienos, kaip to reikalauja Lietuvos Respublikos statybos įstatymas. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte.
   12. Rangovas ne vėliau kaip per 10 (dešimt) darbo dienų nuo Sutarties įsigaliojimo dienos privalo Užsakovui pateikti projektuotojo civilinės atsakomybės privalomojo draudimo sutarties patvirtintą kopiją (kartu su jos apmokėjimą įrodančia dokumento kopija) dėl netinkamai parengto Sutartyje numatyto Darbo projekto už ne mažesnę kaip 43 400,00 Eur (keturiasdešimt trys tūkstančiai keturi šimtai Eur ir 0 ct) draudimo sumą vienam draudžiamajam įvykiui visam Statybvietėje vykdomų Statybos ir Tvarkybos darbų laikotarpiui, sudarytą vadovaujantis Lietuvos Respublikos statybos įstatymo nuostatomis ir kitais šią draudimo rūšį reglamentuojančiais teisės aktais, naudos gavėju nurodant Užsakovą. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte.
   13. Kiekvienu draudimo liudijimu, kuriuo draudžiama nuo nuostolių arba žalos, turi būti numatyta galimybė išmokėti draudimo išmokas Sutarties valiuta, reikalinga nuostoliams arba žalai ištaisyti. Iš draudikų gautos draudimo išmokos turi būti naudojamos nuostoliams arba žalai ištaisyti.
   14. Jeigu Rangovas nepratęsia draudimo sutarties arba neužtikrina bet kurios draudimo sutarties sąlygų, kurių iš jo reikalaujama atlikti ir palaikyti pagal Sutartį, arba nepateikia pakankamo įrodymo ir draudimo liudijimų pagal šio punkto reikalavimus, Užsakovas turi teisę sustabdyti Rangovui priklausančias mokėti sumas už atliktus Darbus tol, kol Rangovas įvykdys visus savo sutartinius įsipareigojimus. Patirtus nuostolius arba žalą, jeigu jų visai arba dalinai nekompensuoja draudikai, privalo kompensuoti Rangovas.
   15. Užbaigus Statybos ir (ar) Tvarkybos darbus, Rangovas per 3 (tris) darbo dienas po Statybos darbų perdavimo-priėmimo akto pasirašymo dienos privalo pateikti Užsakovui Rangovo garantinio laikotarpio prievolių įvykdymo užtikrinimo dokumentą (draudimo bendrovės išduotą laidavimo draudimo raštą (kartu su jo apmokėjimą įrodančia dokumento kopija) arba mokėjimo atidėjimą patvirtinančio dokumento, arba kredito įstaigos garantijos kopiją) pagal Lietuvos Respublikos statybos įstatymo bei Lietuvos Respublikos aplinkos ministro 2016 m. gruodžio 12 d. įsakymo Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“  reikalavimus. Draudimo bendrovės laidavimo draudimo raštas, mokėjimo atidėjimą patvirtinantis dokumentas arba banko garantija turi būti išduoti ne trumpesniam nei 3 (trijų) metų laikotarpiui ir galiojimo laikotarpiu negali būti atšaukiami. Laidavimo draudimo suma, mokėjimo atidėjimo suma arba garantijos suma turi būti ne mažesnė kaip 5 (penki) proc. Sutarties kainos, t. y. galutinės, bendros Rangovui pagal Sutartį mokėtinos sumos su PVM.
   16. Rangovo prievolių įvykdymo užtikrinimo dokumentų nepateikimas Užsakovui yra esminis Sutarties pažeidimas, sudarantis pagrindą tiek Sutarčiai nutraukti, tiek sustabdyti Užsakovo įsipareigojimų ar Sutarties vykdymą.
6. **ŠALIŲ ATSAKOMYBĖ**
   1. Jei Rangovas per 10 (dešimt) darbo dienų nuo Sutarties pasirašymo nepateikia Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo bei projektuotojo civilinės atsakomybės privalomojo draudimo sutarčių patvirtintų kopijų, nuo kitos dienos pradedami skaičiuoti 0,02 (dviejų šimtųjų) proc. dydžio delspinigiai už kiekvieną uždelstą kalendorinę dieną nuo Sutartyje nurodytos Pradinės Sutarties vertės Eur be PVM iki bus pašalintas šis trūkumas.
   2. Jei Rangovas vėluoja atlikti Darbų dalį (etapą), t. y. nesilaiko Sutartyje ir (ar) Grafike nustatyto Darbų dalies (etapo) atlikimo termino, už kiekvieną pavėluotą dieną taikomi 0,02 (dviejų šimtųjų) proc. dydžio delspinigiai nuo Pradinės Sutarties vertės Eur be PVM. Delspinigiai netaikomi, jei Rangovas vėluoja dėl priežasčių, kurios nepriskiriamos jo rizikai. Maksimali pagal šį Sutarties punktą taikomų delspinigių suma negali viršyti 5 (penkių) procentų Pradinės Sutarties vertės Eur be PVM. Terminas, už kurį skaičiuojami delspinigiai dėl Darbų dalies (etapo) atlikimo termino praleidimo, negali būti ilgesnis nei Darbų atlikimo termino pagal Sutartį diena.
   3. Jei Rangovas vėluoja užbaigti visus Darbus, t. y. nesilaiko Sutartyje nustatyto Darbų atlikimo termino, tai už kiekvieną pavėluotą dieną taikomi 0,05 (penkių šimtųjų) proc. dydžio delspinigiai nuo Pradinės Sutarties vertės Eur be PVM. Delspinigiai netaikomi, jei Rangovas vėluoja dėl priežasčių, kurios nepriskiriamos jo rizikai. Maksimali pagal šį Sutarties punktą taikomų delspinigių suma negali viršyti 20 (dvidešimties) procentų Pradinės Sutarties vertės Eur be PVM.
   4. Tuo atveju, jei Sutarties 12.2 punkto nustatyta tvarka Rangovui yra taikomi delspinigiai, tačiau Rangovas Darbus užbaigia Sutartyje nustatytu terminu, Rangovas neprivalo mokėti delspinigių už vėlavimą atlikti Darbų etapus, o jau sumokėti delspinigiai už vėlavimą atlikti Darbų etapus yra grąžinami Rangovui.
   5. Jei Užsakovas nepagrįstai neatsiskaito už priimtus (faktiškai atliktus) Darbus per Sutartyje nurodytą terminą, Rangovo reikalavimu jis turi mokėti Rangovui 0,05 (penkių šimtųjų) proc. dydžio delspinigius nuo neapmokėtos sumos Eur be PVM už kiekvieną uždelstą kalendorinę dieną. Šalys susitaria, kad šiuo atveju palūkanos netaikomos ir nemokamos.
   6. Jei Rangovas per Sutartyje nustatytą, o jei toks nenustatytas, tai per Užsakovo nurodytą terminą neištaiso defektų pagal Užsakovo ar jo paskirto Statinio statybos techninio prižiūrėtojo raštiškus reikalavimus, taikomi 0,02 (dviejų šimtųjų) proc. dydžio delspinigiai už kiekvieną uždelstą kalendorinę dieną nuo Sutartyje nurodytos Pradinės Sutarties vertės Eur be PVM iki bus ištaisyti defektai.
   7. Jei Rangovas ilgiau nei 20 (dvidešimt) dienų nuo Grafike numatytos Darbų pradžios be pateisinamos priežasties nepradeda faktiškai vykdyti Darbų ir, gavęs Užsakovo rašytinę pretenziją dėl Darbų pradžios vėlavimo, per šioje pretenzijoje nurodytą terminą nepateikia motyvuoto atsakymo dėl vėlavimo ir (ar) nepradeda vykdyti Darbų, Užsakovas įgyja teisę pasinaudoti Sutarties įvykdymo užtikrinimu. Toks pažeidimas laikomas esminiu.
   8. Tuo atveju, jei Sutarties įgyvendinimo metu paaiškėja, kad Rangovas pasitelkė Subrangovą, nesuderintą su Užsakovu, ir tuo pažeidė Sutarties 15 skyriuje nustatytą Subrangovų keitimo (pasitelkimo) tvarką, Rangovas privalo dėl kiekvieno tokio atvejo Užsakovo reikalavimu sumokėti 1000,00 Eur (vieno tūkstančio eurų)dydžio baudą ir, esant Užsakovo reikalavimui, nutraukti sutartį su tuo Subrangovu ar nesinaudoti jo paslaugomis atliekant Darbus.
   9. Rangovui nepateikus Grafiko po Sutarties įsigaliojimo joje nustatytu terminu ar Užsakovo reikalavimu nepakoregavus Grafiko per Užsakovo, jo įgalioto atstovo ar Statinio statybos techninio prižiūrėtojo nustatytą terminą, Rangovui už kiekvieną tokį atvejį taikoma 1000,00 Eur (vienas tūkstantis eurų nulis centų)bauda.
   10. Rangovui nevykdant Sutarties 7.2.6, 7.2.7, 7.2.8, 7.2.17, 7.2.25, 7.2.43, 7.2.45, 7.2.49 punktuose nurodytų įsipareigojimų, už kiekvieną nustatytą tokių įsipareigojimų nevykdymo atvejį Rangovas įsipareigoja Užsakovui jo reikalavimu mokėti 500,00 Eur (penki šimtai eurų nulis centų)baudą.
   11. Rangovui pažeidus bet kurį iš 7.2.20 punkto papunktyje (išskyrus 7.2.20.5 papunktį) numatytų Saugos reikalavimų, Rangovui taikoma 500,00 Eur (penkių šimtų eurų) bauda už kiekvieną nustatytą atvejį. Jei Darbų vykdymo metu išaiškinamas Rangovo ar Subrangovo neblaivus ir (ar) apsvaigęs nuo narkotinių, psichotropinių medžiagų darbuotojas, Rangovui taikoma 1 000,00 Eur (vieno tūkstančio eurų) bauda už kiekvieną nustatytą atvejį ir už kiekvieną darbuotoją.
   12. Rangovui nevykdant bet kurio iš Sutarties 7.2.15 punkte nurodyto įsipareigojimo, už tokį kiekvieno įsipareigojimo nevykdymo atvejį Rangovas Užsakovui moka 500,00 Eur (penkių šimtų eurų nulis centų) baudą.
   13. Rangovui atlikus visus Sutartyje numatytus Statybos ir Tvarkybos darbus ir nepateikus Sutarties 7.2.46 punkte nurodytos su Statybos darbų atlikimu susijusios vykdomosios dokumentacijos ir (ar), jeigu taikomas elektroninis statybos darbų žurnalas – tinkamai neuždarius elektroninio statybos darbų žurnalo knygų (kaip tinkamai uždaryti knygas, aprašyta internetinėje svetainėje: <http://pagalba.statyboszurnalas.lt/>), Rangovui taikomi 0,1 (viena dešimtoji) proc. dydžio delspinigiai už kiekvieną uždelstą kalendorinę dieną nuo Sutartyje nurodytos Pradinės Sutarties vertės Eur be PVM iki bus pateikta visa reikalinga vykdomoji dokumentacija.
   14. Rangovui netinkamai vykdant savo sutartinius įsipareigojimus, Užsakovas, neapribodamas kitų, Sutartyje ir įstatymuose numatytų, savo teisių gynimo priemonių taikymo galimybių už sutartinių įsipareigojimų nevykdymą ar netinkamą vykdymą, turi teisę taikyti vienašalį išskaitymą iš visų pagal Sutartį Rangovui mokėtinų sumų (pranešant apie tai Rangovui raštu), o jei jų nepakaktų, ir iš Rangovo pateiktų prievolių įvykdymo užtikrinimų bei mokėtinų sumų pagal kitas Šalių sudarytas sutartis, jeigu jos yra sudarytos, patirtiems nuostoliams padengti.
   15. Užsakovui nustačius, kad Rangovas padarė esminius Sutarties sąlygų pažeidimus, įskaitant, bet neapsiribojant, nurodytus Sutarties 17.5.1 - 17.5.6 papunkčiuose, Užsakovas turi teisę taikyti baudas, lygias pateiktų Sutarties įvykdymo užtikrinimo priemonių sumai, ir pasinaudoti Sutarties įvykdymo užtikinimu šioms baudoms sumokėti bei reikalauti nuostolių, jeigu jų nepadengia Sutarties įvykdymo užtikrinimas, atlyginimo Lietuvos Respublikos civiliniame kodekse nustatyta tvarka ir sąlygomis. Šiame punkte nurodytu pagrindu pasinaudojus Sutarties įvykdymo užtikrinimu, kitos baudos pagal Sutartį nėra taikomos, išskyrus atvejus, kai priskaičiuojamų baudų nepadengia Sutarties įvykdymo užtikrinimas.
   16. Maksimali Rangovui pagal šį Sutarties skyrių taikomų netesybų suma negali viršyti 30 (trisdešimties) procentų Pradinės Sutarties vertės Eur be PVM. Aiškumo sumetimais, Rangovo pateiktų Sutarties įvykdymo užtikrinimų vertės į šiame Sutarties punkte nustatytą atsakomybės ribojimo sumą nėra įskaitomos.
   17. Rangovas atsako už Darbo projekto parengimo klaidas ir nuostolius, kurie atsiranda dėl Darbo projekto klaidų ar kitokių trūkumų.
   18. Rangovas visais atvejais atsako už Darbų, numatytų šioje Sutartyje, atlikimo metu jo pasitelktų asmenų bei Subrangovų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Užsakovui, jo darbuotojams ar bet kokiems tretiesiems asmenims ir jų turtui.
   19. Rangovas taip pat yra atsakingas už nuostolius, kuriuos patiria Užsakovas tuo atveju, kai Darbų vykdymas sustabdomas dėl defektų ar kitokių Darbų trūkumų šalinimo arba dėl bet kokių kitų priežasčių, už kurias yra atsakingas Rangovas arba kurių atsiradimo rizika tenka Rangovui.
   20. Jei Rangovas, atlikdamas Darbus pagal Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, Rangovas turi atlyginti Užsakovui šių sumų išlaidas, visus pastarojo dėl to patirtus nuostolius ar žalą bei papildomas išlaidas.
   21. Jeigu Darbai yra visiškai ar iš dalies finansuojami Europos Sąjungos fondų, tarptautinių finansinių institucijų ar valstybės biudžeto lėšomis, Rangovas įsipareigoja visiškai atlyginti Užsakovo patirtus nuostolius, kuriuos sąlygojo finansavimo ar jo dalies praradimas dėl netinkamo Rangovo sutartinių prievolių vykdymo. Šiuo atveju neginčijami minimalūs Užsakovo nuostoliai lygūs prarasto finansavimo dydžiui.
   22. Delspinigių, baudų ar kitokių netesybų sumokėjimas neatleidžia jas sumokėjusios Sutarties Šalies nuo pareigos vykdyti šia Sutartimi prisiimtus įsipareigojimus, įskaitant ir tuos, už kurių neįvykdymą ar netinkamą įvykdymą pritaikytos netesybos.
7. **GARANTINIS TERMINAS**
   1. Statybos ir (ar) Tvarkybos darbų garantinis terminas pradedamas skaičiuoti nuo visų Rangovo atliktų Statybos ir (ar) Tvarkybos darbų rezultatų perdavimo (Statybos ir (ar) Tvarkybos darbų perdavimo-priėmimo akto pasirašymo) Užsakovui dienos. Šis terminas negali būti trumpesnis kaip 5 (penki)metai, paslėptų statinio elementų (konstrukcijų, vamzdynų ir kt.) – 10 (dešimt) metų, o jeigu šiuose elementuose buvo nustatyta tyčia paslėptų defektų – 20 (dvidešimt) metų. Garantinis terminas yra suteikiamas bei apima visus Statybos ir (ar) Tvarkybos darbus, jiems panaudotas medžiagas, įrangą bei priemones, o taip pat visas jų sudėtines dalis, kai jos tampa statinio visumos dalimi.
   2. Garantinio laikotarpio metu nustatyti Statybos ir (ar) Tvarkybos darbų defektai fiksuojami atskiru Šalių surašytu aktu. Šiame akte nurodomas defektas, terminas, per kurį Rangovas įsipareigoja nemokamai jį ištaisyti, taip pat defekto ištaisymo būdas bei tvarka. Jei Rangovas pranešime nurodytu laiku neatvyksta apžiūrėti Statybos ir (ar) Tvarkybos darbų defektų bei nepasirašo akto, jį vienašališkai pasirašo Užsakovas.
   3. Garantinio laikotarpio metu atsiradus Statybos ir (ar) Tvarkybos darbų defektams, garantinis laikotarpis tai Statybos ir (ar) Tvarkybos darbų daliai yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuris buvo likęs iki sustabdymo. Kai Statybos ir (ar) Tvarkybos darbų, jiems panaudotų medžiagų, įrangos, priemonių komplektuojamoji detalė pakeičiama garantinio aptarnavimo būdu, naujai detalei taikomas toks pat garantijos terminas, koks šia Sutartimi yra nustatytas atitinkamiems Statybos ir (ar) Tvarkybos darbams (garantijos terminas tokiai detalei skaičiuojamas iš naujo nuo jos perdavimo Užsakovui dienos).
   4. Rangovas, garantiniu laikotarpiu išaiškėjusius Statybos ir (ar) Tvarkybos darbų defektus, įsipareigoja pašalinti savo lėšomis ne vėliau kaip per 5 (penkias) darbo dienas arba kitą Užsakovo nurodytą technologiškai pagrįstą laikotarpį nuo pranešimo gavimo dienos arba per kitą atskirai su Užsakovu suderintą terminą. Jeigu Rangovas nepašalina Statybos ir (ar) Tvarkybos darbų defektų per nustatytą terminą, Užsakovas turi teisę pats pašalinti defektus arba defektams pašalinti pasitelkti trečiuosius asmenis. Rangovas privalo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą. Rangovas privalo kompensuoti Užsakovo patirtas defektų šalinimo išlaidas per 30 (trisdešimt) dienų nuo Užsakovo prašymo gavimo dienos.
   5. Rangovas neatsako, jei Statybos ir (ar) Tvarkybos darbų defektai atsirado dėl netinkamos eksploatacijos, dėl normalaus susidėvėjimo bei Užsakovo arba jo pasamdytų asmenų netinkamai atlikto remonto arba kitokių kaltų veiksmų, stichinių nelaimių.
8. **PAKEITIMAI**
   1. Sutartis gali būti keičiama šiame skyriuje nustatyta tvarka ir sąlygomis, kai dėl tokio pakeitimo iš esmės nėra pakeičiamas Sutarties pobūdis, toks pakeitimas leidžiamas pagal įstatymų, reglamentuojančių viešuosius pirkimus, reikalavimus.
   2. Sutarties sąlygų keitimu nėra laikomi techninio pobūdžio Sutarties vykdymui reikalingų duomenų pasikeitimai (pvz., Šalių rekvizitai ir pan.), Sutarties sąlygų klaidų taisymai bei atskirų Sutarties vykdymo sąlygų koregavimas Sutartyje numatytomis aplinkybėmis.
   3. Šiame skyriuje nustatyta tvarka gali būti įsigyjami papildomi darbai, atsisakoma kai kurių Sutartyje numatytų darbų arba vieni darbai pakeičiami kitais, dėl objektyvių šiame skyriuje nurodytų priežasčių, kurios atsirado arba tapo žinomos po Sutarties sudarymo, kurių Sutarties šalys negalėjo protingai numatyti, negali kontroliuoti ir nebuvo prisiėmusios tų aplinkybių atsiradimo rizikos. Papildomi darbai – Sutartyje nenumatyti, tačiau tiesiogiai su Sutartyje numatytais Darbais susiję ir būtini Sutarčiai įvykdyti (užbaigti) darbai, dėl kurių atsiradimo nebuvo perduota rizika Rangovui. Atsisakomi darbai – darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio darbų vykdymas netikslingas.
   4. Jeigu, siekiant laiku ir tinkamai įvykdyti Sutartį, būtina atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti pagal Užsakovo pateiktą Techninę specifikaciją, objekto vizualinę apžiūrą, Pirkimo ir kitus dokumentus, projektinę dokumentaciją, taip pat kitą viešai prieinamą informaciją, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.
   5. Pakeitimai gali būti atliekami esant šioms aplinkybėms:
      1. kai Projektuose numatytų sprendinių neįmanoma įgyvendinti dėl Projektų klaidų;
      2. kai dėl paaiškėjusių techninių priežasčių ir aplinkybių tam tikrus Darbus vykdyti tampa neracionalu;
      3. kai Techninėje specifikacijoje nurodyti Darbai dėl atliktų Projektų korekcijų tampa nebereikalingi;
      4. dėl statybos normatyvinių dokumentų ar kitų teisės aktų reikalavimų pasikeitimo po statybą ir (ar) tvarkybą leidžiančių dokumentų, kurių pagrindu vykdomi Darbai, išdavimo, jei dėl tokio pakeitimo nebuvo pakeistas Sutarties pobūdis ir būtina pasikeitusių teisės aktų reikalavimus įgyvendinti Sutarties vykdymo metu;
      5. kai nėra skiriamas pakankamas finansavimas Darbams apmokėti;
      6. dėl pagrįstų trečiųjų asmenų reikalavimų dėl Darbų, susijusių su trečiųjų asmenų turtu, vykdymo (inžinerinių tinklų (vandentiekių, dujotiekių, elektros, telekomunikacijų, energijos ir (ar) kitų tinklų), susisiekimo komunikacijų valdytojų ir pan.);
      7. dėl nenumatytų fizinių sąlygų, t. y. dėl išskirtinai nepalankių gamtinių sąlygų (taikoma Statybos ir (ar) Tvarkybos darbams, kurių kokybė priklauso nuo gamtinių sąlygų);
      8. dėl bet kurios Statybos ir (ar) Tvarkybos darbų dalies montavimo ar įrengimo vietos ar padėties keitimo, Statybos ir (ar) Tvarkybos darbų dalies lygių, pozicijų ir (arba) matmenų pakitimo;
      9. dėl bet kurio atskiro Darbo atsisakymo arba Darbo apimties sumažinimo;
      10. darbo kokybės ar kitų bet kurio atskiro Darbo savybių pakitimo;
      11. kai atsiranda būtinybė dėl aplinkybių, kurių protingas ir apdairus Užsakovas negalėjo numatyti, bet iš esmės nesikeičia Darbų pobūdis, arba vykdant Darbus paaiškėja naujos aplinkybės dėl objekto būklės ir pateikti sprendiniai tampa sunkiai įgyvendinami.
   6. Motyvuotą siūlymą dėl papildomų darbų, vienų darbų keitimo kitais, o esant reikalui taip pat ir dėl atsisakomų darbų, būtinybės ir jį pagrindžiančius dokumentus Užsakovui ir (ar) Statinio statybos ir (ar) Tvarkybos darbų techniniam prižiūrėtojui raštu, ne vėliau kaip per 5 (penkias) darbo dienas nuo tokio poreikio atsiradimo dienos, pateikia Rangovas ar jo atstovas. Užsakovas, siekdamas įvertinti gautą Rangovo siūlymą, gali kreiptis į Statinio statybos techninį prižiūrėtoją, Statinio Tvarkybos darbų techninės priežiūros vadovą ir (ar) Statinio projekto vykdymo priežiūros vadovą ir (ar) Projekto (dalies) rengėją prašydamas pateikti motyvuotą paaiškinimą dėl papildomų, keičiamų ir (ar) atsisakomų darbų pagrįstumo, ar nebuvo įmanoma numatyti tokių darbų būtinybės, nurodant priežastis. Užsakovas, įvertinęs Rangovo siūlymą ir nustatęs, kad pateiktuose dokumentuose yra netikslumų ir (ar) klaidų, grąžina juos tikslinti Rangovui. Užsakovui įvertinus Rangovo siūlymą ir nenustačius klaidų, Užsakovas pateikia Rangovui raštu pagrįstą atsakymą, nurodydamas, ar pritaria Rangovo pateiktam siūlymui. Užsakovui pritarus Rangovo pateiktam siūlymui, Rangovas parengia Pakeitimo dokumentus, kuriuose turi būti nurodytas tikslus papildomų ir (ar) atsisakomų ir (ar) keičiamų darbų pavadinimas, vienetai, kiekis, argumentai, pagrindžiantys papildomų ir (ar) atsisakomų ir (ar) keičiamų darbų būtinybę, techniniai sprendiniai (pavyzdžiui, aktai, brėžiniai ir kita), įkainių nustatymo pagrindimas ir skaičiavimas (vadovaujantis Sutarties 14.8 punktu) bei, jei Pakeitimas turi įtakos Įkainotų veiklų sąraše ir (ar) Grafike nurodytai informacijai, atnaujintas Įkainotų veiklų sąrašas ir (ar) Grafikas. Parengti Pakeitimo dokumentai patvirtinami Rangovo, Užsakovo, Statinio statybos ir (ar) Tvarkybos darbų techninio prižiūrėtojo ir (ar) projektuotojo ir (ar) Statinio projekto vykdymo priežiūros vadovo parašais. Pakeitimo nurodyme nurodytų Darbų atlikimas tampa privalomai vykdytinas Rangovui tokiame Pakeitimo nurodyme nustatyta tvarka ir terminais nuo tokio Pakeitimo nurodymo pasirašymo šiame Sutarties punkte numatyta tvarka. Pakeitimas, pridedant Rangovo parengtus ir suderintus Pakeitimo dokumentus, įforminamas raštišku susitarimu dėl Sutarties pakeitimo. Toks susitarimas turi būti patvirtintas ir pasirašytas Šalių ir laikomas neatskiriama Sutarties dalimi.
   7. Siūlymus dėl papildomų ir (ar) atsisakomų, ir (ar) keičiamų darbų taip pat gali inicijuoti Statinio statybos ir (ar) Tvarkybos darbų techninis prižiūrėtojas arba Užsakovas. Šiame punkte numatytu atveju Pakeitimo dokumentus rengia Užsakovas (išskyrus atnaujintą Įkainotų veiklų sąrašą ir (ar) Grafiką, kuriuos, jei Pakeitimas turi įtakos Įkainotų veiklų sąraše ir (ar) Grafike nurodytai informacijai, rengia Rangovas) ir Pakeitimas įforminamas Sutarties 14.6 punkte nustatyta tvarka.
   8. Apskaičiuojant atsisakomų arba įsigyjamų papildomų darbų kainas, taikomi žemiau pateikiami būdai prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
      1. pritaikant Darbų kainos skaičiavimą pagrindžiančiuose dokumentuose nurodytus Darbų įkainius;
      2. jei įmanoma, išskaičiuojant kainos dalį iš Sutartyje įkainotos atskiros objekto sudedamosios dalies ar numatyto įkainio;
      3. pritaikant Darbų kainos skaičiavimą pagrindžiančiuose dokumentuose numatytus panašių darbų įkainius. Panašius darbus turi pagrįsti ir nustatyti Užsakovas;
      4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 patvirtintos Kainodaros taisyklių nustatymo metodikos priedo „Tiesioginių ir netiesioginių išlaidų apskaičiavimo taisyklės“ nuostatas (Sutarties keitimo metu aktuali redakcija).
   9. Sutartyje nurodytos medžiagos, produktai, įranga Užsakovo rašytiniu sutikimu gali būti pakeistos kitomis, jeigu medžiagos, produktai, įranga nebegaminamos ir Rangovas Užsakovui pateikia tai pagrindžiančius tinkamai patvirtintus dokumentus (pavyzdžiui, gamintojo raštą ir (ar) patvirtinimą, kad prekė nebegaminama). Rangovas taip pat privalo pateikti dokumentus, pagrindžiančius, jog naujos prekės atitinka Techninę specifikaciją ir (ar) Rangovo pasiūlyme Pirkimui nurodytas techninių rodiklių reikšmes. Nesant galimybės nustatyti tokio pakeitimo vertės taikant Sutarties 14.8 punkte nustatytas kainodaros taisykles, naujai įsigyjamų medžiagų, produktų, įrangos kainos yra pagrindžiamos ne mažiau kaip 3 (trijų) rinkoje veikiančių tiekėjų pasiūlymais, taikant tokių pasiūlymų kainos vidurkį arba, nesant galimybės taikyti tokią kainodaros taisyklę – renkantis mažiausią rinkoje siūlomą kainą.
   10. Rangovo pagal Sutartį atlikti darbai, kurie tiesiogiai nenurodyti Sutartyje ar su ja susijusiuose dokumentuose, jos prieduose, Sutartyje nustatyta tvarka pasirašytuose Pakeitimo nurodymuose, nėra jokio Šalių susitarimo dėl jų pripažinimo papildomais darbais pagal Sutarties 14.6 ar 14.7 punktą, tačiau jie būtini Sutarčiai įvykdyti, nelaikomi papildomais darbais bei riziką dėl tokių darbų neapmokėjimo prisiima Rangovas.
   11. Atskirų reikalingų atlikti papildomų darbų vertė negali viršyti 50 procentų Pradinės Sutarties vertės.
   12. Projektų sąnaudų kiekių žiniaraščiuose (jeigu yra) nurodyti dydžiai – statybos ir (ar) tvarkybos produktų kiekis, įrenginių, mechanizmų skaičius ir Statybos ir (ar) Tvarkybos darbų apimtis (išreikšta Statybos ir (ar) Tvarkybos darbų vienetais) – yra apytikriai ir neturi būti laikomi faktiniu ir tiksliu Darbų, kuriuos Rangovui reikia atlikti pagal Sutartį kiekiu. Jei Rangovo įvykdytų darbų faktinis kiekis skiriasi nuo nurodyto perkamo kiekio (nurodyto Projektų kiekių žiniaraštyje ar kitame dokumente), laikoma, kad šie didesni ar mažesni darbų kiekiai buvo įskaičiuoti į mokėtiną pagal Sutartį kainą, t. y. nepriklausomai nuo faktinio atliktų darbų kiekio Sutarties kaina negali būti keičiama. Rangovui perduodama rizika dėl Sutartyje numatytų darbų kiekių kaitos (padidėjimo ar sumažėjimo), taip pat dėl statybos ir (ar) tvarkybos gaminių ir medžiagų parametrų tikslinimų, neesminių Projektų sprendinių tikslinimo bei detalizavimo ir dėl šių pokyčių, tai nebus laikoma papildomais darbais ir už tai Rangovui papildomai nemokama. Projektų sąnaudų kiekių žiniaraščiai yra orientaciniai ir juose nurodyti netikslūs darbų kiekiai ar praleistos darbų pozicijos nėra savaime laikomos papildomais darbais, jeigu apie darbų įvykdymo reikalingumą Rangovas galėjo suprasti iš kitos Projektų dokumentacijos.
   13. Tuo atveju, jeigu Sutartis sudaryta su jungtinę veiklą vykdančiais partneriais, jungtinės veiklos partneriai gali būti keičiami vietomis (kitas jungtinės veiklos partneris tampa pagrindiniu partneriu), jeigu tuo metu esantis pagrindinis jungtinės veiklos partneris netinkamai vykdo Sutartinius įsipareigojimus arba negali jų vykdyti dėl inicijuojamos reorganizavimo ar bankroto procedūros, ar dėl kitų priežasčių, pateikiant Užsakovui prašymą su pagrindžiančiais įrodymais bei atnaujintą jungtinės veiklos sutartį ir gavus Užsakovo pritarimą. Tokiu atveju yra atliekamas Sutarties pakeitimas.
   14. Jeigu Pakeitimas atliekamas kitais negu apibrėžti šiame skyriuje atvejais, tokie pakeitimai atliekami vadovaujantis Lietuvos Respublikos viešųjų pirkimų įstatymu (Pakeitimo metu galiojanti redakcija) bei 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 patvirtintos Kainodaros taisyklių nustatymo metodikos aktualia redakcija.
9. **SUBRANGOVAI. SUBRANGOVŲ IR SPECIALISTŲ KEITIMO TVARKA**
   1. Sutarčiai vykdyti pasitelkiami šie Subrangovai: *[surašyti Rangovo pasiūlyme nurodytus Subrangovus, jeigu tokių nėra, parašyti žodį „nėra“]*.
   2. Specialistai, Rangovo pasitelkti Sutarčiai vykdyti: *[surašyti Rangovo pasiūlyme nurodytų specialistų vardus, pavardes ir funkcijas (pareigas), kurioms jie pasitelkti:).*
   3. Sutarties galiojimo metu Subrangovų keitimas vietomis tarp Sutartyje numatytų Subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam Subrangovui, papildomų ar naujų (tuo atveju, kai teikiant pasiūlymą Subrangovai nebuvo žinomi) Subrangovų pasitelkimas arba Sutartyje numatytų Subrangovų atsisakymas galimas tik raštu apie tai informavus Užsakovą bei pagrindus, kad nauji Subrangovai atitinka Pirkimo dokumentuose nustatytus reikalavimus.
   4. Jei keičiami Subrangovai, kurių pajėgumais kvalifikacijai pagrįsti rėmėsi Rangovas, kartu su informacija apie naujus Subrangovus turi būti pateikti naujo Subrangovo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti Subrangovus.
   5. Tais atvejais, kai kvalifikacijai pagrįsti Rangovas nesiremia Subrangovų pajėgumais, Užsakovas neatlieka išankstinės patikros dėl šių Subrangovų pašalinimo pagrindų.
   6. Pakeitus Sutartyje numatytus Subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam Subrangovui, ir (ar) pasitelkus papildomus ar naujus Subrangovus, Subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie Subrangovą ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
   7. Sutarties įgyvendinimo metu Užsakovo reikalavimu ir Rangovo prašymu gali būti keičiami specialistai, Rangovo pasitelkti Sutarčiai vykdyti:
      1. Užsakovas turi teisę Rangovo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju Užsakovas raštu informuoja Rangovą apie netinkamus specialisto veiksmus ir pareikalauja pakeisti specialistą. Rangovas, gavęs Užsakovo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka Pirkimo sąlygose tos srities specialistui taikytus kvalifikacinius reikalavimus (jeigu tokie buvo keliami) ir ekonominio naudingumo vertinimo kriterijus (jeigu tokie buvo nustatyti);
      2. Rangovas turi teisę prašyti Užsakovo pakeisti Rangovo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių daugiau kaip 10 (dešimt) darbo dienų negali vykdyti savo pareigų, susijusių su Sutarties įgyvendinimu. Rangovas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą Pirkimo sąlygose nurodytiems kvalifikaciniams reikalavimams (jeigu tokie buvo keliami) ir ekonominio naudingumo vertinimo kriterijams (jeigu tokie buvo nustatyti);
      3. Užsakovui sutikus su specialisto pakeitimu ar naujo specialisto pasitelkimu, Užsakovas kartu su Rangovu raštu sudaro susitarimą dėl specialisto pakeitimo ar naujo specialisto pasitelkimo. Toks susitarimas tampa neatskiriama Sutarties dalis;
   8. Rangovas neturi teisės keisti Rangovo pasiūlyme nurodytų specialistų (darbuotojų) be Užsakovo sutikimo. Specialistų (darbuotojų) pakeitimas be Užsakovo raštiško sutikimo yra laikomas esminiu Sutarties pažeidimu.
10. **GINČŲ SPRENDIMAS**
    1. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
    2. Nepavykus ginčo išspręsti derybomis, ginčas galutinai sprendžiamas pagal Lietuvos Respublikos teisę Lietuvos Respublikos teismuose, teismingumą nustatant pagal ginčo inicijavimo teisme metu Juridinių asmenų registre registruotą Užsakovo buveinės vietą.
    3. Šalys susitaria, kad kilus teisminiam ginčui dėl atsiskaitymo už atliktus Darbus, Rangovas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 straipsnio 1 dalyje.
11. **SUTARTIES GALIOJIMAS IR NUTRAUKIMAS**
    1. Sutartis įsigalioja ją pasirašius abiejų Šalių įgaliotiems atstovams ir Rangovui pateikus Užsakovo reikalaujamą Sutarties įvykdymo užtikrinimą. Sutartis galioja iki visiško Sutartyje numatytų įsipareigojimų įvykdymo arba Sutarties nutraukimo dienos.
    2. Nutraukus Sutartį ar jai pasibaigus, lieka galioti šios Sutarties nuostatos, susijusios su ginčų nagrinėjimo tvarka, atsakomybe bei atsiskaitymais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad ši Sutartis būtų visiškai įvykdyta.
    3. Sutartis gali būti nutraukiama raštišku Šalių susitarimu arba vienos iš Šalių valia šioje Sutartyje numatytais atvejais. Susitarime įvardijamos Sutarties nutraukimo priežastys, nutraukimo data ir susitariama dėl apmokėjimo už iki Sutarties nutraukimo atliktus ir priimtus Darbus, taip pat dėl atsakomybės nuostatų taikymo.
    4. Užsakovas turi teisę vienašališkai, nesikreipdamas į teismą, nutraukti šią Sutartį apie tai įspėjęs Rangovą raštu prieš ne trumpesnį negu 20 (dvidešimt) dienų terminą , kai Rangovui yra inicijuojama bankroto ar restruktūrizavimo byla (pateikiamas pareiškimas dėl bankroto ar restruktūrizavimo bylos iškėlimo) arba Rangovas bankrutuoja ar yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija.
    5. Užsakovas turi teisę vienašališkai, nesikreipdamas į teismą, nutraukti šią Sutartį, apie tai įspėjęs Rangovą raštu prieš ne trumpesnį negu 20 (dvidešimt) dienų terminą dėl šių esminių Sutarties pažeidimų:
       1. Jei Rangovas ilgiau nei 20 (dvidešimt) dienų nuo Šalių suderintame Grafike numatytos Darbų pradžios be pateisinamos priežasties nepradeda faktiškai vykdyti Darbų ir, gavęs Užsakovo rašytinę pretenziją dėl Darbų pradžios vėlavimo, per šioje pretenzijoje nurodytą terminą nepateikia motyvuoto atsakymo ir (ar) nepradeda vykdyti Darbų;
       2. Rangovas ilgiau nei 20 (dvidešimt) dienų vėluoja atlikti Darbus (atsilieka nuo Šalių suderintame Grafike numatytų Darbų atlikimo terminų) ir (arba) kitaip aiškiai parodo ketinimą netęsti savo įsipareigojimų pagal Sutartį (ir) arba nevykdo Darbų pagal Grafike nustatytus terminus, ir (arba) tampa aišku, kad juos baigti iki Darbų atlikimo termino pabaigos neįmanoma, ir Rangovas nepateikia motyvuotų paaiškinimų dėl Darbų vykdymo termino;
       3. Jei Rangovas 10 (dešimt) ir daugiau dienų vėluoja per Užsakovo nurodytą terminą ištaisyti Darbų defektus pagal Užsakovo ar Statinio statybos techninio prižiūrėtojo raštiškus reikalavimus;
       4. Rangovas ar jo pasitelkti Subrangovai nebeatitinka jiems keliamų kvalifikacijos reikalavimų ir per 14 (keturiolika) kalendorinių dienų laikotarpį neištaiso šios situacijos Sutartyje nustatyta tvarka;
       5. Sutartyje numatytų netesybų dydis viršija 30 (trisdešimt) proc. Pradinės Sutarties vertės be PVM dydį;
       6. Rangovas nevykdo arba netinkamai vykdo kitus įsipareigojimus, kurie įvardinti šioje Sutartyje kaip esminiai.
    6. Užsakovas taip pat gali Lietuvos Respublikos viešųjų pirkimų įstatymo 90 straipsnyje nurodytais atvejais ir tvarka vienašališkai nutraukti Sutartį apie tai įspėjęs Rangovą raštu prieš 20 (dvidešimt) dienų.
    7. Užsakovas bet kada dėl bet kokių priežasčių turi teisę nutraukti Sutartį ar jos dalį ne vėliau kaip prieš 30 (trisdešimt) dienų apie tai raštu pranešdamas Rangovui. Užsakovui nutraukus Sutartį ne dėl Rangovo kaltės, Rangovui atlyginami tik tiesioginiai nuostoliai.
    8. Užsakovui dėl Rangovo kaltės nutraukus Sutartį, Rangovas per 14 (keturiolika) dienų turi atlyginti visus Užsakovo patirtus nuostolius, kuriuos lėmė Rangovo įsipareigojimų nevykdymas, ir kurių nepadengia Sutarties įvykdymo užtikrinimas.
    9. Sutartis gali būti nutraukta Rangovo vienašališkai, nesikreipiant į teismą ir įspėjus Užsakovą prieš 20 (dvidešimt) dienų šiais atvejais:
       1. Sutartyje nustatyta tvarka, nesant pagrįstų aplinkybių, Rangovas negauna apmokėjimo ilgiau nei 60 (šešiasdešimt) dienų ne mažiau kaip 2 (du) kartus iš eilės;
       2. bendras Darbų vykdymo sustabdymas trunka ilgiau nei 12 (dvylika) mėnesių.
    10. Užsakovui arba Rangovui Sutartyje ar teisės aktuose nustatytais pagrindais nutraukus Sutartį, Rangovas nedelsdamas, bet ne vėliau kaip per 3 (tris) darbo dienas privalo Šalims pasirašant perdavimo-priėmimo aktą perduoti visus iki Sutarties nutraukimo atliktus Darbus, įskaitant Darbo projektą ar jo parengtą dalį, statybos darbų žurnalą (jeigu taikomas elektroninis statybos darbų žurnalas – tinkamai uždaryti elektroninio statybos darbų žurnalo knygas (kaip tinkamai uždaryti knygas, aprašyta internetinėje svetainėje: <http://pagalba.statyboszurnalas.lt/>)), geodezinę kontrolinę dokumentaciją ir skaitmenines jų kopijas „Autodesk® AutoCad®“ arba lygiaverčiu formatu (.dwg bylų išplėtimas), medžiagų ir įrengimų sertifikatus ir eksploatacinių savybių deklaracijas, įrenginių naudojimo instrukcijas ir kitus su Darbais susijusius dokumentus, kurie yra būtini tam, kad Darbai teisės aktų nustatyta tvarka galėtų būti užbaigti. Šiame punkte nurodytus Darbus Užsakovas priima (faktiškai atliktus), tik jeigu jie aiškiai yra nurodyti (įvardinti) Sutartyje ir jos prieduose, ir šių Darbų kaina yra nurodyta Sutartyje ar jos prieduose.
    11. Nutraukus Sutartį anksčiau laiko Sutarties 17.6 punkte numatytu pagrindu, Rangovas gali reikalauti grąžinti jam viską, ką jis yra perdavęs Užsakovui vykdydamas Sutartį, jeigu jis tuo pat metu grąžina Užsakovui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
    12. Sutarties nutraukimo atveju pagal bet kurį Sutarties punktą, Rangovas per ne vėliau nei 20 (dvidešimt) dienų nuo pranešimo dėl Sutarties nutraukimo gavimo dienos privalo:
        1. nutraukti visą tolesnį Darbų vykdymą, išskyrus tokį, kurį būtina atlikti dėl gyvybės ar turto išsaugojimo arba dėl darbų saugos reikalavimų;
        2. perduoti Užsakovui Sutartyje numatytą įrangą (jei taikoma) ir medžiagas, už kuriuos jau sumokėta;
        3. perduoti Užsakovui statybos dokumentus, susijusius su iki Sutarties nutraukimo atliktais darbais;
        4. pašalinti visus Rangovo įrengimus ir kitus daiktus, šiukšles iš Statybvietės ir pats palikti Statybvietę.
    13. Sutarties nutraukimas nepanaikina Užsakovo teisės reikalauti atlyginti visus nuostolius, atsiradusius dėl Sutarties neįvykdymo, bei netesybas.
    14. Sutartis gali būti nutraukta ir kitais Lietuvos Respublikos viešųjų pirkimų įstatymo bei Lietuvos Respublikos civiliniame kodekse nustatytais atvejais.
12. ***FORCE MAJEURE* APLINKYBĖS**
    1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Esant nenugalimos jėgos *(force majeure)* aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas. Nenugalimos jėgos *(force majeure)* aplinkybės neatleidžia Šalies nuo pareigos įvykdyti tuos savo įsipareigojimus, už kuriuos gavo priešpriešinį įvykdymą, arba grąžinti Sutarties kitos Šalies įvykdymą, kuriam ji nepateikė priešpriešinio įvykdymo.
    2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos *(force majeure)* aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
    3. Pagrindas atleisti Šalį nuo atsakomybės atsiranda nuo nenugalimos jėgos *(force majeure)* aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
    4. Nenugalima jėga *(force majeure)* nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvos Respublikoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvos Respublikoje Sutarties sudarymo metu yra tikėtinos. Nenugalima jėga *(force majeure)* taip pat nelaikoma tai, kad rinkoje nėra reikalingų prievolei vykdyti prekių arba Šalies kontrahentai pažeidžia savo prievoles.
13. **ASMENS DUOMENŲ TVARKYMAS**
    1. Kiekviena Šalis privalo informuoti darbuotojus ir (ar) Subrangovų darbuotojus ar kitus fizinius asmenys, pasitelktus Sutarčiai vykdyti (toliau – Duomenų subjektai) apie kitos Šalies atliekamą jų asmens duomenų tvarkymą vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – Reglamentas) nuostatomis bei Sutarties 4 priedu.
    2. Šalis nevykdanti ar netinkamai vykdanti Sutarties 19.1 punkte numatytų įsipareigojimų privalo atlyginti kitai Šaliai dėl to patirtus nuostolius įskaitant, bet neapsiribojant valstybės institucijų paskirtas baudas ir / ar kitas pinigines sankcijas.
14. **KITOS SUTARTIES SĄLYGOS**
    1. Vykdydamos šią Sutartį, Šalys vadovaujasi galiojančiais Lietuvos Respublikos teisės aktais ir šios Sutarties sąlygomis su priedais. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
    2. Sutarties šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
    3. Šalys susirašinėja lietuvių kalba. Korespondencija, pranešimai ir kitas susirašinėjimas, kuriuos Šalis gali pateikti pagal šią Sutartį Sutartyje nurodytais adresais ar kitais adresais, kuriuos nurodė viena Šalis, pateikdama pranešimą, laikomi tinkamai gauti:
       1. tą pačią dieną, kai jie įteikiami asmeniškai (pasirašytinai) Šalių įgaliotiems asmenims;
       2. įteikimo Šaliai dieną, kai siunčiami registruota pašto siunta;
       3. kitą darbo dieną po elektroninio laiško išsiuntimo arba elektroninio laiško išsiuntimo dieną, jeigu Šalis patvirtina el. laiško gavimą tą pačią dieną.
    4. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai raštu pranešti kitai Šaliai nedelsiant, bet ne vėliau, kaip per 3 (tris) darbo dienas. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus. Rašytinis Šalies pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
    5. Pagal Viešųjų pirkimų įstatymo 86 straipsnio 9 dalies nuostatas atsakingi asmenys už Sutarties vykdymą: iš Užsakovo pusės – *(nurodyti atsakingą asmenį ir jo kontaktus)*, iš Rangovo pusės – *(nurodyti atsakingą asmenį ir jo kontaktus)*. Tuo atveju, jeigu šiame Sutarties punkte nurodyti asmenys pasikeistų, Užsakovas pateikia Rangovui rašytinį pranešimą apie tai. Šis pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
    6. Bet kokios nuostatos negaliojimas ar prieštaravimas teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
    7. Ši Sutartis sudaryta 1 (vienu) originaliu egzemplioriumi, Šalims pasirašant kvalifikuotais elektroniniais parašais su laiko žyma. Sutartis yra Šalių perskaityta ir suprasta.
    8. Sutarties priedai:
       1. Rangovo pasiūlymas bei Įkainotų veiklų sąrašas – 1 priedas;
       2. Atliktų darbų akto (F-2) forma – 2 priedas;
       3. Atliktų darbų ir išlaidų apmokėjimo pažymos (F-3) forma – 3 priedas;
       4. Asmens duomenų tvarkymas – 4 priedas;
       5. Techninė specifikacija (Aiškinamasis raštas) – 5 priedas;
       6. Pirkimo dokumentai prie Sutarties atskirai nepridedami, o originalai saugomi Centrinėje viešųjų pirkimų informacinėje sistemoje (CVP IS) – 6 priedas;
       7. Susitarimo dėl tiesioginio atsiskaitymo su subrangovais forma – 7 priedas.
15. **SUTARTIES ŠALIŲ ADRESAI IR REKVIZITAI**

|  |  |
| --- | --- |
| **Užsakovas:**  *(nurodyti pavadinimą)*  Juridinio asmens kodas *(nurodyti į. k.)*  PVM mokėtojo kodas: *(nurodyti kodą)*  Adresas *(nurodyti adresą)*  Tel. Nr. *(nurodyti telefono numerį)*  El. p. *(nurodyti el. p. adresą)*  A.s. Nr. *(nurodyti sąskaitos Nr.)*  *(nurodyti banko pavadinimą)*  *(nurodyti pasirašančio asmens pareigas)*  *(nurodyti pasirašančio asmens vardą, pavardę)* | **Rangovas:**  *(nurodyti pavadinimą)*  Juridinio asmens kodas *(nurodyti į. k.)*  PVM mokėtojo kodas: *(nurodyti kodą)*  Adresas *(nurodyti adresą)*  Tel. Nr. *(nurodyti telefono numerį)*  El. p. *(nurodyti el. p. adresą)*  A.s. Nr. *(nurodyti sąskaitos Nr.)*  *(nurodyti banko pavadinimą)*  *(nurodyti pasirašančio asmens pareigas)*  *(nurodyti pasirašančio asmens vardą, pavardę)* |

Sutarties 4 priedas

**ASMENS DUOMENŲ TVARKYMAS**

* 1. Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – Reglamentas) nuostatomis, Sutarties vykdymo tikslais Šalys, kaip duomenų valdytojai, gali tvarkyti viena kitos darbuotojų ir (ar) Subrangovų darbuotojų ar kitų fizinių asmenų, pasitelktų Sutarčiai vykdyti (toliau – Duomenų subjektai), asmens duomenis, būtinus pagal viešųjų pirkimų ir civilinius teisinius santykius reglamentuojančių teisės aktų reikalavimus.
  2. 1 punkte nurodytais pagrindais gali būti tvarkomi šie duomenys: I) vardas, pavardė; II) kontaktiniai duomenys (darbo telefono numeris, darbo elektroninis paštas, darbovietės adresas); III) užimamos pareigos; IV) įgaliojimų (atstovavimo) duomenys, įskaitant atstovų asmens kodus, adresus; V) su kvalifikacija susiję duomenys; VI) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.
  3. Šalys asmens duomenis saugo 10 (dešimt) metų (pasibaigus Sutarčiai). Nebereikalingi asmens duomenys sunaikinami.
  4. Sutarties pagrindu tvarkomi asmens duomenys gali būti teikiami: I) Viešųjų pirkimų tarnybai; II) CVP informacinei sistemai; III) teismams bei kitoms valstybės institucijoms; IV) audito bendrovėms; V) advokatams; VI) antstoliams; VII) kitiems duomenų gavėjams teisės aktų nustatyta tvarka turintiems teisę gauti asmens duomenis iš Šalių.
  5. Jei Sutarties Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
  6. Duomenų subjektai turi teisę susipažinti su Sutarties pagrindu tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, tuo atveju, kai duomenys tvarkomi esant Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą, taip pat teisę pateikti skundą Valstybinei duomenų apsaugos inspekcijai. Šiomis teisėmis Duomenų subjektai gali pasinaudoti kreipdamiesi Sutartyje nurodytais Šalių adresais arba el. pašto adresais (jeigu pateikiamas el. parašu pasirašytas prašymas).

Sutarties 7 priedas

**TRIŠALĖ ATSISKAITYMO SUTARTIS**

*(nurodyti datą) (nurodyti numerį)*

*(nurodyti vietą)*

.

***(nurodyti juridinio asmens pavadinimą*)**,juridinio asmens kodas *(nurodyti juridinio asmens kodą*),atstovaujama *(nurodyti atstovaujančio asmens pareigas, vardą, pavardę*), veikiančio (-ios) pagal *(nurodyti kokio dokumento pagrindu asmuo veikia)* (toliau – **Užsakovas)**,

***(nurodyti juridinio asmens pavadinimą*)**, juridinio asmens kodas *(nurodyti juridinio asmens kodą*), atstovaujama *(nurodyti atstovaujančio asmens pareigas, vardą, pavardę*), veikiančio (-ios) pagal *(nurodyti kokio dokumento pagrindu asmuo veikia)* (toliau – **Rangovas**),

ir

***(nurodyti juridinio asmens pavadinimą*)**, juridinio asmens kodas *(nurodyti juridinio asmens kodą*), atstovaujama *(nurodyti atstovaujančio asmens pareigas, vardą, pavardę*), veikiančio (-ios) pagal *(nurodyti kokio dokumento pagrindu asmuo veikia)* (toliau – **Subrangovas**),

toliau Užsakovas, Rangovas ir Subrangovas kartu vadinami „Šalimis“, o kiekvienas atskirai – „Šalimi“,

atsižvelgdamos į tai, kad:

1. Užsakovas ir Rangovas *(nurodyti datą)* sudarė sutartį Nr. *(nurodyti numerį)* dėl *(nurodyti objektą)* (toliau – **Sutartis**);
2. Sutarties *(nurodyti punktus)* punktuose numatytos tiesioginio atsiskaitymo su subrangovais sąlygos ir tvarka;
3. Rangovas ir Subrangovas *(nurodyti datą)* sudarė sutartį Nr. *(nurodyti numerį)* (toliau – **Subrangos sutartis**);
4. *(nurodyti datą)* tarp Užsakovo ir Rangovo buvo sudarytas susitarimas dėl Sutarties papildymo Subrangovu;

*[arba, jei Subrangovas buvo nurodytas sudarant Sutartį]*

d) sudarant Sutartį jos (nurodyti punktą) punkte nurodyta, kad Sutarčiai vykdyti pasitelkiamas Subrangovas;

1. *(nurodyti datą)* raštu Nr. *(nurodyti numerį)* Subrangovas buvo informuotas apie tiesioginio atsiskaitymo galimybę;
2. Subrangovas *(nurodyti datą)* raštu Nr. *(nurodyti numerį)* informavo Užsakovą, kad pageidauja, jog už atliktus darbus pagal Subrangos sutartį tiesiogiai sumokėtų Užsakovas;
3. Užsakovas sutinka tiesiogiai sumokėti Subrangovui,

Šalys, siekdamos nustatyti tiesioginio atsiskaitymo tvarką už Subrangovo atliktus darbus pagal Subrangos sutartį, sudarė šią trišalę atsiskaitymo sutartį (toliau – **Trišalė sutartis**):

1. **ATSISKAITYMO TVARKA**
2. Užsakovas už Subrangovo pagal Subrangos sutartį atliktus Darbus su Subrangovu atsiskaito per 30 (trisdešimt) dienų nuo Rangovo PVM sąskaitos faktūros, atliktų darbų akto (F-2), atliktų darbų ir išlaidų apmokėjimo pažymos (F-3), suderintų Trišalėje sutartyje nurodyta tvarka, gavimo dienos. Dėl Sutarties pobūdžio 30 (trisdešimties) dienų terminas gali būti pratęsiamas, bet ne ilgesniam kaip 60 (šešiasdešimties) dienų laikotarpiui.
3. Šalys susitaria, kad Rangovas kartu su Užsakovui teikiamais atliktų darbų aktais (F2), atliktų darbų ir išlaidų apmokėjimo pažymomis (F-3) turi pateikti Užsakovui:
   1. Subrangovo prašymą tiesiogiai apmokėti Subrangovui pagal Subrangos sutartį, kuriame turi būti nurodyta tiesiogiai Subrangovui pagal Subrangos sutartį mokėtina suma ir banko sąskaita, į kurią turi būti tiesiogiai pervedamas mokėjimas Subrangovui;
   2. Rangovo ir Subrangovo pasirašytus atliktų darbų aktus[[1]](#footnote-2), kuriais Subrangovas atliktus darbus yra perdavęs Rangovui ir Rangovas yra juos priėmęs (2.1 ir 2.2 punktuose nurodyti dokumentai toliau visi kartu vadinami – Aktai).
4. Jeigu Užsakovas, gavęs Rangovo Aktus, nustato, kad Aktai yra netinkamai įforminti arba pateikti ne visi Sutarties vykdymo išlaidas pagrindžiantys dokumentai, arba atliktų darbų akte ir / ar kituose dokumentuose, kuriuos buvo reikalaujama pridėti, pateikta informacija apie atliktus darbus yra neteisinga, atlikti darbai neatitinka Sutarties sąlygų ar esant kitiems neatitikimams, Sutartyje nustatyta tvarka informuoja Rangovą, nurodydamas trūkumus ir nustatydamas terminą trūkumams pašalinti.
5. Užsakovo ir Rangovo suderintų atliktų darbų aktų (F-2) ir atliktų darbų ir išlaidų apmokėjimo pažymų (F-3) pagrindu Rangovas suformuoja PVM sąskaitą faktūrą, kurioje nurodo Subrangovą ir tiesiogiai jam mokėtiną sumą, kuri turi sutapti su Subrangovo prašyme prašoma tiesiogiai mokėti suma ir ją pateikia Užsakovui.
6. Subrangovo prašymas dėl tiesioginio atsiskaitymo, Subrangovo ir Rangovo pasirašyti atliktų darbų aktai laikytini neatskiriamu PVM sąskaitos faktūros priedu ir tinkamai su Rangovu suderintais.
7. Pasirašius šią Trišalę sutartį, Užsakovo Rangovui pagal Rangos sutartį mokama suma iš karto mažinama ta suma, kurią Užsakovas tiesiogiai sumokėjo Subrangovui.
8. Rangovui išlieka pareiga patikrinti ir priimti Subrangovo atliktus darbus ir Rangovas lieka atsakingas už Subrangovo sutarties vykdymą ir Subrangovo veiksmus ar neveikimą, įskaitant terminų laikymąsi ir / ar padarytus nuostolius.
9. Užsakovas sumoka Subrangovui mokėjimo pavedimu į šioje Sutartyje nurodytą ir Subrangovo prašyme nurodomą Subrangovo banko sąskaitą. Jeigu Subrangovo banko sąskaitoje nėra laiku gautas mokėjimas, bet Užsakovo bankas pateikia patvirtinimą, kad Užsakovas laiku atliko pavedimą, mokėjimas yra laikomas atliktas tinkamai ir laiku.
10. Rangovas pareiškia, kad atlikus apmokėjimą Trišalėje sutartyje aptarta tvarka, tai bus laikoma tinkamu atsiskaitymu pagal Sutartį. Rangovas patvirtina, kad tiesioginis atsiskaitymas Subrangovui pagal Trišalę sutartį nepažeidžia jokių Rangovo kreditorių interesų.
11. **ŠALIŲ ATSAKOMYBĖ**
12. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios Trišalės sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia Trišale sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
13. Užsakovas ir Subrangovas neturi teisės reikšti vienas kitam piniginių reikalavimų, susijusių su Sutarties ir / ar Subrangos sutarties pažeidimu.
14. **BAIGIAMOSIOS NUOSTATOS**
15. Nė viena Šalis neturi teisės be kitų Šalių išankstinio rašytinio sutikimo perleisti visų arba dalies teisių ir pareigų pagal šią Trišalę sutartį.
16. Bet kokios Trišalės sutarties nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams neatleidžia Šalių nuo prisiimtų įsipareigojimų vykdymo, taip pat neturi įtakos kitų Trišalės sutarties nuostatų galiojimui. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Trišalės sutarties tikslui bei kitoms jos nuostatoms.
17. Šalys susitaria, kad šios Trišalės sutarties pasirašymo faktas ir visa joje esanti informacija yra konfidenciali ir be raštiško kitos Šalies sutikimo negali būti atskleista tretiesiems asmenims, išskyrus įstatymų numatytas išimtis.
18. Visi Trišalės sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.
19. Sutartis laikoma sudaryta ir įsigalioja ją pasirašius įgaliotiems Šalių atstovams.

17. Ši Trišalė sutartis sudaryta 1 (vienu) originaliu egzemplioriumi, Šalims pasirašant kvalifikuotais elektroniniais parašais su laiko žyma. Trišalė sutartis yra Šalių perskaityta ir suprasta.

1. Trišalės sutarties priedai:
   1. *(nurodyti priedus)*;
   2. *(nurodyti priedus)*.

|  |  |  |
| --- | --- | --- |
| **Užsakovas:**  *(nurodyti pavadinimą)*  Juridinio asmens kodas *(nurodyti į. k.)*  PVM mokėtojo kodas: *(nurodyti kodą)*  Adresas *(nurodyti adresą)*  Tel. Nr. *(nurodyti telefono numerį)*  El. p. *(nurodyti el. p. adresą)*  A.s. Nr. *(nurodyti sąskaitos Nr.)*  *(nurodyti banko pavadinimą)*  *(nurodyti pasirašančio asmens pareigas)*  *(nurodyti pasirašančio asmens vardą, pavardę)*  \_\_\_\_\_\_\_\_\_\_\_\_\_\_\_\_\_\_\_\_  *(parašas)* | **Rangovas:**  *(nurodyti pavadinimą)*  Juridinio asmens kodas *(nurodyti į. k.)*  PVM mokėtojo kodas: *(nurodyti kodą)*  Adresas *(nurodyti adresą)*  Tel. Nr. *(nurodyti telefono numerį)*  El. p. *(nurodyti el. p. adresą)*  A.s. Nr. *(nurodyti sąskaitos Nr.)*  *(nurodyti banko pavadinimą)*  *(nurodyti pasirašančio asmens pareigas)*  *(nurodyti pasirašančio asmens vardą, pavardę)*  \_\_\_\_\_\_\_\_\_\_\_\_\_\_\_\_\_\_\_\_  *(parašas)* | **Subrangovas:**  *(nurodyti pavadinimą)*  Juridinio asmens kodas *(nurodyti į. k.)*  PVM mokėtojo kodas: *(nurodyti kodą)*  Adresas *(nurodyti adresą)*  Tel. Nr. *(nurodyti telefono numerį)*  El. p. *(nurodyti el. p. adresą)*  A.s. Nr. *(nurodyti sąskaitos Nr.)*  *(nurodyti banko pavadinimą)*  *(nurodyti pasirašančio asmens pareigas)*  *(nurodyti pasirašančio asmens vardą, pavardę)*  \_\_\_\_\_\_\_\_\_\_\_\_\_\_\_\_\_\_\_\_\_  *(parašas)* |

1. Rangovo ir Subrangovo pasirašyto atliktų darbų akto eilutėse nurodomi darbų pavadinimai turi sutapti su Rangovo Užsakovui teikiamo atliktų darbų akto eilutėse nurodomais darbų pavadinimais, matavimo vienetais. [↑](#footnote-ref-2)